MIPI LEI A DIRMI RALKAP BAWI PAHNIH NIH BIAFIANG AN CHIM VE CANG – The Chinlung Post\nMIPI LEI A DIRMI RALKAP BAWI PAHNIH NIH BIAFIANG AN CHIM VE CANG\nAugust 20, 2021 admin Kawlram 0\nCDM atuah mi ralbawi pahnih bak nih hi thil hi cu a dik mi a si ko tiah an ti ve cang. Ralhrang kawlralkap hna nih cun biadik lo asi tiah an ti ve. Tuzarh chung lawngah ralhrang kawlralkap hmun hnih ah a ummi ralhrang kawlralkap minung 40 an hriamnam he an zam timi kongah ralhrang kawlralkap lei nih cun hibantuk thawngpang hi a dikmi asi lo tiah an thanh.\nSihmanhsehlaw CDM atuah mi ralkap bawi pahnih nih cun ralhrang kawlralkap hna an zaam timi hi biadik a si ko tiah an ti. Magwe ramtthen Thayet hriamnam tuahnak hmun ah a ummi ralhrang kawlralkap minung 15 hna cu an hriamnam he an zam tiah thawngpang a leng. Cu hnu ah Dawer khua ah a ummi ralhrang minung 25 hna zong an hriamnam he an zam tiah langhter a si.\nHi konghe pehtlaiin ralhrang kawlralkap hna nih thanhnak an tuahmi cu Magwe hriamnam tuahnak hmun ah ralkap minung 15 an zam timi le Dawei khuapi ah a ummi ralkap minung 25 an hriamnam he an zaam timi hi biadik lo a si tiah ralhrang kawlralkap hna nih cun an langhter ve. Hi konghe pehtlaiin CDM a tuahmi ralbawi Lin Htet Aung le Min Maung Maung nih ralkap hriamnam he an zam timi hi a dikmi asi ko. Ralkap an zam timi ka theih i biadik a si ko ralkap an zam timi cu adik mi asi tiah CDM atuahmi ralbawi Lin Htet Aung nih a chim.\nACCEPT NUG, REJECT MILITARY timi National Unity Government (NUG) kan cohlan, Ralkap kan duhlo tiah langhternak “Facebook Profile Campaign” ah ramchung/ramleng mipi cawlcanghnak nih Ralkap thu thiam lo le um thiam lo in a tuah hna. Cucu, a ralaimi, September 14 ah United Nations (UN) 76nk tonpumhnak i biakhiahnak tuah ding mi a si caah a si. Ralhrang Ralkap rual nih an thim ding mi Kawlram aiawhtu UN Palai le nihin Kawlram mipi nih dirkamh mi NUG nih dah ram zumhawktlak tein rampi aiawh lai timi biakhiahnnak tuah ding mi a si. Ralkap maw duhmi maw, Mipi dah tikhi a si! Atu ah, NLD chan in hnatlaknak pek cia mi (Credential in) UN ah Ramkomh Kawlram palai a tuan liomi cu Kyaw Moe Tun a si.\nCucu, UN ah Palai tuannak nawl a ngeih mi a can a tlin cang, a dih cang. Cu a si caah September thla ah mizei hi dah, UN nih Ramkomh Kawlram aiawhtu “UN Palai” caah hnatlak in biakhiahnak a ngeihte lai timi hi Kawram pumpi minung lawng siloin vawleipi nih an cuanh lio mi a si.UN ah ram pakhat aiawhtu hi kum khat voikhat ah thlennak an tuah lengmang mi a si. Ram pakhat nih a aiawh thlahmi a thlen tawn ruang ah siseh, ram chung ah thlennak a um ruang ah siseh, UN nih zulhphung a ngeihmi chung in tutan ah kum khat voikhat thlennak an tuah dingmi ah Kawlram caah biakhiahnak an tuah ding mi a si. Thilthar a si lem lo tinak!\nHihi NUG le Ralkap karlak ah an cuh ding mi, a silo ah, phundang in chim ahcun Mipi nih dirpi mi le Ralkap karlak ah zuamcawhnak nganpi a si. Cucu, “Credential Challenge” tiah an ti i, mipi nih cawlcangnak pakhat ah “Facebook Profile” thlennak campaign in Online cawlcanghnak nithum chung tuah a si cang. Cu nithum chung ah Facebook Profile a thleng mi hi mipi Nuai 3 (million) tluk an phan manh cang tiah media tampi nih an thanh.Ralhrang Ralkap lei an thinphan tuk caah, atu bantukin Profile thlennak a tuahtu cu pohmah 505-A in tazacuai an si lai tiah nawl a chuah tiah social media ah siseh, thawngzamhnak ah hmuh a si. Kawlram lemcang thiam le minthang minung 57 zong tlaih ding in thawng thanhnak a tuah.\nAsinain, Ralkap lei nih cun, zeihmanh fianternak an tuah rih lo i a zizutnak zong a tuah rih lo. Cucaah, mah profile campaign hi ralhrang dohnak caah hriamnam pakhat a si tiah ti khawh a si ve. September ah tuan ding mi UN tonpumhnak ah, thil a cang kho mi phun li a um tiah thiamsang nih an ti. Cucu, UN nih NUG a cohlan. UN nih Ralkap a cohlan. UN nih biachahnak a tuah lo, atulio Palai nih pehzulh seh tiah biakhiah.UN nih hohmanh cohlan veve hna lo. UN tonpumnak ah Kawlram thutnak hnon. UN nih NUG Cohlan: A pakhatnak NUG cohlan hi a si kho mi a si ko. Asinain, NUG a cohlan ruang ah, R-2-P a ra lai tinak a si lo.\nUN Tompumhnak (UN General Assembly) ah NUG nih Palai a ngeih lai. Atulio Kyaw Moe Tun a um bantuk khi a si. Feb. thla chung ah, Kyaw Moe Tun cu Ralkap nih a rian kan phuah, Ram rawiphirtu a si tiah US cozah sin ah, Kawlram kuat than ding in an rak hal mi a si. Hihi NUG cohlan a si khawhnak pakhat tiah ruahmi cu 1991 ah UNGA nih Ralkap cohlan lonak a rak tuah bal. Cucu, Haiti ram tuanbia in hmuh khawh a si. UN nih Ralkap Cohlan: A pahnihnak UN nih Ralkap a cohlan lai timi zong a si kho thiamthiam mi a si. Asinain, UN nih Ralkap a cohlan ahcun, NUG nih palai a ngei tilai lo, Kyaw Moe Tun kha Ralkap nih rian pek thar mi nih a thlen lai.\nHihi UNGA nih biakhihnak a tuah khawhnak ding caah UN Credential Committee (UN CC) sin in ruahnak a lak lai. UN CC hi chungtel ram 9 an um, anmah nih an caih hmasa hnu ah biakhiahnak tuah a si hnga. Cucaah, Ralkap an cohlan ding mi hi cu a har ngai mi dirhmun a si. Atu ning in kal: A pathumnak UN nih zeihmanh biakhiahnak tuan lo in, atulio sining in kal rih ko seh a ti ahcun, Kyaw Moe Tun nih Palai a tuan rih lai. Cucu, UN nih deffered (thawnnak) a tuah mi a si hnga. Hihi 1997 ah UNGA nih Afghanistan kong ah an rak tuah bal mi a si. Ahohmanh cohlan lo: A palinak ah UN nih ahohmanh Palai a cohlang lo, cucu “empty seat” an ti i, UN ah Kawlram palai ngeih lo a si.\nUNGA (tonpumhnak pi ah) Ramkomh Kawlram thutnak cu hnon a si lai i, a lawng lai. Cucu, UN Charter nawl buar ruang ah tiah tuah khawh mi a si. Hihi UN nih a rak tuah bal ve thiamthiam mi a si. Cucu, South Africa kongkau rak caih lio ah, UNGA nih hohmanh cohlannak a rak tuah lo, Minak le Mirang thleidannak a tuahtu cozah siseh, Minak lei in a cawlcang mi phu zong a rak cohlan hna lo. Hihi UN nih September thla chung ah biakhiahnak tuan lo in, December 2021 tiang a thawn khawh mi a si. Ralhrang thimmi UN palai cu mipi nih a cohlan lo i Mipi le NUG nih a thimmi Kyaw Moe Tun cu thim than ding in mah profile campaign tuahnak a si. Cun, NUG zong mipi nih kan cohlan timi cawlcanghnak a langhter chih.\nKan hnu lei ah Union Minister Dr. Zaw Wai Soe nih zeitindah a chim ti ah cun; Kawlram mipi le ral a do peng mi mi raltha hna, kan upatuk hna i ka lung zong a lawm tuk. Kan zapi tein lungkhat, thinkhat, ruatnak khat in Ralkap kan do tti hna a si i kan za tein kan lung zong a rual dih cang ko. Ramchung ramleng tang loin Kawlram mi a si mi poah nih thinlung, ruatnak khat in kan um, kan tang tti hi atu ka voikhat hmuh a si. Curuang ah Ralkap hi cu, hi kan vawlei kan ram chung in kan thianh dih khawh hrimhrim hna lai tihi ka hmuh mi a si. Hi Kawl Ralkap pawl thianh khawh nak ding caah kan i timh lio a si tiah a chim. Kan hnu ah US ram, New York ah Ambassador Kyaw Moe Tun thah ding in an hlan mi hna Kawl rammi pahnih cu August 5 ah FBI nih an tlaih hna i Westchester biaceih zung ah taza an cuai hna, tiah The Washington Post nih a ttial.\nU Kyaw Moe Tun thah ding in (asiloah) fahnak fakpi pek ding in an hlanmi hna minung pahnih cu Phyo Hein Htut, kum 28, le Ye Hein Zaw, kum 20, an si, tiah Westchester biaceih zung ah chuahpimi record ning in theih a si. Myanmar ram aiawhtu UN palai U Kyaw Moe Tun nih, “Atu bantuk in ka nun himnak caah dinh caan ngei lo in a cawlcaangmi palek, FBI, le US cozah, Ambassador Linda (UN Security Council) palai riantuannak le UN Security chungtel vialte cung ah lunglawmhnak tampi ka ngei,” tiah Twitter ah a tial. Catialtu: Salai Bawi Lian Sang. Laknak. TCP\nKAN CHIN PALIK PAWL AN I SUM KHO TILO AN LANGHTER CANG HIH


Israel ram ah hin tiva rek an um pah. Chuah-tlak (E-W) in aa khaang mi tlang karlak i a luang mi an si bik i nitlaklei Mediterranean Rili ah an va lut. Goliath thah nak tehna zong kha an si. Chim awk tlak an um lo tiawk a si. Israel/West Bank le Jordan ram rika ah Arabian plate i African plate a tawntaknak horkuangpi (rift valley) chak-thlang (N-S) isawh in a um i mah hrawn cun tivapi a luang--Jordan Tiva.\nIsrael ram i tiva chim awk cu Jordan Tiva hi a si ko. Jordan Tiva cu Harmon Tlang hram in a puut. Hula kuanghrawn in thlanglei ah a luang i Gailee "Rili" ah aa dil. Mah cun a chuak i "Rili" Thi ah a lut. A dihlak ah meng 156 a sau.\nA ti hnaa hi a nganpi cia (Harmon Tlang hawrha leichung i a lut mi ti a si lai). Lungkuapi in a rak chuak. Asinain li a hnin hnu in tipuut cu a thlang ah aa tthial. Tiluang cu hrah chia ngai in aa khawt colh. Tisor zong an um.\nMah Jordan hnaa ah hin Bawi Zisuh Messiah a si a lang. Johan an thah khan Bawi Zisuh zong cu aa ralring nawn ve rua. Lam hlaat deuh, Harmon Tlang lei ah a hawile aa kalpi hna. Chuncaw an ei i ikulh in an tthut lio ah, "Mi nih mizei a si an ka ti dah?" tiah a hal hna. An chim cio. Khuachia bawi a si an in ti e, Johan tho a si an in ti e ti tehna in, an ti. "Nannih nih tah?" tiah a hal hna. An dai dih. Piter a hong holh i, "A nung mi Pathian i fapa, Messiah na si" a ti. Zisuh nih, 'Na hmaan bak, khuazeite'n dah na hngalh, cunglei ka Pa nih a'n chimh i a si bak lai' a ti. 'Messiah ka si' a tinak a si. Mi sin ah chim rih hlah u law a ti hna. Messiah a si hi Herod te hngan ah langhter sehlaw an lau hnga i a caan a tlin hlan hmanh ah an thah men hnga.\nMahka cu Caesaria-Philippi an ti mi hmun a si. Siangpahrang Herod nih khuapi a sak i a fapa Philip le Rom siangpahrang min chuan in mah min an sak cu a si. Mah lungkua hi the Gate of Hell ti zong ah an rak ti mi a si. Bawi Zisuh nih "upon this rock I will build my church; and the gates of hell shall not prevail against it" tiah mahka hmun ah hin a rak chim. Lai Baibal Thiang nih cun "the gates of hell" tinak zawn cu "thihnak" tiah a leh. Cun, mahka hi hlanlio ah Pan an ti mi khuahruum tthawng taktak, celh chuak lo, a cunglei minung, a tanglei maheh a si mi, a um an rak ti nak a si. An bol khawh ah cun fa kan hring kho deuh tiah, an bol khawh lo le nau a cuang kho lo tiah, an rak ruah [a lungkua mui hrimhrim a chia tuk hi] i, acheu chimning ah, minung ngakchia in an rak bol, acheu chimning ah maheh in an bol. Ngakchia cu mah lungkua ah khin (ti a chuah lio a si i) an paih i a thi a ra luan ah cun khuahrum nih a cohlang lo tiah an ruah i adang an kawl tthan. Maheh i an bol hnu zong ah mahti cun.\nLaimi lawng hi khuahrum a bia mi kan rak si lo, kanmah ringlo an rak tor.\nMah hmanthlak luka i minmei bantuk a hong lang mi khi Harmon Tlang cu a si. A thlanglei hi Hula kuang. Mah Hula kuang hi a khualeenhoi aa dawh tuk nak a si. Jordan tiva hi meng 25 hrawng a kal ah Galilee "Rili" ah a lut.\n"U le nau rual i rem te i khuasaktti hi zeitluk in dah a tthat le a nuamh! Aaron luthlung in a khabe ah, a khabe in a angki hngawng ah, a luang mi olive chiti bantuk, Harmon Tlang dap Zion Tlang cung i a tla mi bantuk, a si" tiah Salm 133:1-3 ah aa ti. Harmon Tlang dapti Zion i a luang mi cu zeiti khin dek a um!\nHarmon Tlang cu Israel ram chak Lebanon le Syria kar ah a um (Anti-Lebanon Mountains an ti mi ah). Zion Tlang cu Israel ram tawkalei ah a um; mupi zuan in meng 120 an ihlat, i Harmon Tlang dap cu Zion Tlang ah a tla hnga maw ti ruah tik ah, a har. Tlaak dawh zong a si set lo. An ruahpadamh in an rak ti a si kho men. Tlak dawh a si lo nak cu: Harmon Tlang in thlanglei ah thli a hrang i dapti a phorh ah cun West Bank tu hmanh ah khin dapti tlak deuh ding a si hnga. Hmanhseh, ramcar lawngte a si.\nZion cu Jerusalem khua khi a si. Jerusalem cu nitlaklei Mediteranean rili tikhu nih ruahpi in a cawm ko. Salm 133 a phan tu hi geography a rak thiam tuk lo men lai. Hlanlio mi thil hngalh hi zumh dih ding a si lo kho.\nRili taktak a si lo; tidil a si. Hlanlio ah rili ah an rak rel i Baibal ah 'Rili' in an ttial i a si (Baibal i aa ttial na kip laak ding a si lo.) A tidil hi atung meng 13.5, a vang meng 8.078, a thuk pe 141, ti i a khuh nak area 1,054 mi² a si. Kokek nga phun 18 an um.\nBaibal i Tiberias tibual ti le Genesareth tibual ti tehna khi Galilee "Rili" he hin an ikhat. Khoika tibual hlei hmanh a um lo. Bawi Zisuh le a hawile an izeel nak bik kha mah tidil lulei hrawng hi a si.\nMah tidil kam ah hin dahkaw, Bawi Zisuh nih Johan le Piter aa chawhpi hna i, "Piter, na ka daw maw?" ti a hal le a deel kha a si!\nKan kehlei hi nichuahlei. Tiva hi a hnaa lei in kan zoh.\nJordan Tiva tawlei, tipil iin nak zawn. Acung hmanthlak i inn sang unau khi Elijah le Elisha si dawh, a hmun khi Elijah phusim i a cawi nak zawn si dawh, a si.\nJordan tiva mahka zawn hi Johan i Zisuh tipil a pek nak a si an ti (an ruah ning in). Mahka thengte ah cun tipil an ing cio (khoika poh i iin ko lo in). Mahka zawn hi Joshua hruai mi Israel mi Kanaan ram an luh i Jordan an tan nak zawn kha a si ti zong ah an ti. Biakam Kuang izawn in Jordan ti cu an von lamh i, ti cu a kir, tiva cu a ro. Mah lio te ah cun mibu cu leiro cun an kal. An lanh dih in kuangpu nih cun an zulh hna. Cun, mahka hi Profet Elijah le Elisha i Jordan tiva an tan nak zawn zong a si tiah an ti. Profet Elisha i Elijah a hei thlah ah khan, mahka zawnte hin Jordan tiva cu an tan an ti. Elijah nih a puan aa phoih i a hrual i ti cu a tuk. Ti cu cheu hnih ah aa chuah. Lei ro cung cun an kal. Elijah cu phusim nih a cawi i, a puan a tla i, Elisha nih aa char i, ti cu a tuknak. Ti cu aa cheu tthan i Elisha cu lei ro in a kal. Mahka zawn te hi atang ah nawnceek um lo in thatse a um i a si lai dah. A tiva hnarcheu hi Israel ram, hnarcheu in khatlei cu Jordan ram.\nJordan tiva hi Israel ram nunnak tiva a si. Vawleicung ah a luan nak hmun a niam bik mi tiva a si. Mah cu Bawi Zisuh he an tahchunh.\nJerusalem in nichuahlei zawnte ah Rili Thi luka hi a um, Jeriko khua thlang ah. Jordan Ram ah a um tiah an ti deuh. A tung meng 31.07, a vang meng 9.321, a thuk pe1004, a si. Rili Thi hi rili a si lo; cite bual ah ti a luang i aa dil mi (tidil) a si--"Cili" tiawk a si. A cili hi vawleicung rili tual in pe 1410.8 niam ah a um. Vawleicung hmun niam bik a si. A niam tuk ca ah cun khoika hmanh ah a luang kho lo, a khu lawng in a zuang. A ti hi a al tuk (rili ti let 9.6 in a al) ca ah a chung ah zei thilnung hmanh a nung lo. A ti a rih tuk (density 1.24 kg/l a si) ca ah minung pil khawh a si lo. Thingluang bang in lao (ih bu in ca rel khawh) a si. A ti le a kam tlakthau hi zawtnak a damh tuk mi an si ca ah mahka ah cun ram zakip in mi an ra i an ikholh, nawnceek ah an ibual. Rili Thi hi, Jordan Tiva ti an laak tuk ca ah tiluang nih a khah ti lo, cun a ti a tthat tuk ca ah an than tuk, i a reu chin lengmang.\nRili Thi hi, khoika hmanh i a luan lo ca ah thilnung a zua kho lo e tiah mi hnemcar he tahchunh nak ah phungchim nih an hman ttheu (an zohchuk ngai). Zawtnak a damh ning an hngal dekmaw. Cun a um nak a niam tuk si kaw, cho luan in luang seh an ti maw zeidek. Jordan tiva hi Rili Thi ah thlaankhor a lut. Ti khu in a kai tthan. Bawi Zisuh thihnak in a thawh i Thlarau in van ah a kai le, cu a thihnak cu kan thlarau damnak a si bantuk khi a si.


***Vakok.Lian***: Biaknak 4 & Lusifar\nVoikhat cu: Krifa phungchim vaakpa, Buddhist phungki, Muslim terrorist pa le Hindu biaknak upa pali kha vanram an phan i Peter nih nanmah pali hi cu biapi tuk cio mi nan si caah nan umnak ding inn hi kan remh dih rih lo caah Lucifer sin ah ni 20 te in nan va umchung lai i adih bak in ka nin auh colh hna lai ati i Lucifer sin ah cun an va um chung ti asi.\nLucifer inn (Hell) an cam chung ahcun; Krifa pa cu Hell tla pawl lak ahcun phung achim, nan sual ngai chih uh ati pah hna in hin heh tiah thawhlawm le cheuhra cheukhat pek kong a chim i a pek ter hna ti asi. Buddhist pa cu a minung pawl kha arannak in an lu kongh ter dih hna i pura kam ah zingzan in thla acam pi dih hna ti asi. Muslim pa cu a tai puan rang in a ngerh i zingka ah thang ngai in " Allah" ati pah in na ral cu na thah ding kha na tuanvo asi ti kong rumro a chim ti asi. Hindu pa cu rimhmui kip mei in a khangh hna i acal ah hin zuk phun phun asuai i angki lo in aum peng ti asi.\nLucifer nih ni 9 an um ah Peter cu telephone ahei call i na minung pawl hi rak la zok zok cang hna, ka minung pawl phaisa ngeihchunh an hal dih hna, an lu an meh ter hna i sambu in ka inn akhat cang, aherh ahcun an tai ah puan rang phun ani ngerh ter i bom puah i mi thah ding zong an ngamh ter pin hna ah angki loin an umter hna i rimhmui kip an khangh pi hna caah a celh ka celh ti hna lo ahei ti an ti.\nPeter nih cun Lucifer cu : inn thum lawng ka dih rih caah pathum vun thlah chung hna law pakhat kha cu sau deuh arak um rih ahau ko lai ati i Muslim pa, Buddhist pa le Hindu pa cu Lucifer nih va kal zok zok uh ati hna i Krifa pa tu cu "Nang cu hika hin na duh caan poh na um kho, zeicatiah Hell tiang ah sermon na hung pek pah hna in mi thawhlawm le cheuhra cheukhat tete na hung kholh dan hna kan zoh ah hin kan uar cem bak na si" ati an ti.\n** Scientists recently found the source of Mad Cow Disease in Texas State at the following link.\nhttp://www.pissedon politics. com/mad_cow. jpg\nPosted by L.VanBlian_blogpost.com at 8:40 AM


Kum Ting Lo Ngakchia Nute Cu Fak Taktak In An Tlaihhrem Chinmi Zong An I Tel Ve – Chin World News Evening\nSagaing ramthen Kalay peng Saikhua khua mi kum 17 nute cu Kalay khuapi ah tlangval 5 in an tlaihhrem ruangah September 1 ah Kalay khuapi palik zung ah case an tuah piak hna theih asi.\nKum 17 nute a tlaihhremtu Toungphila ah a ummi Rawl Han Mawi Pu (ေယာလ္ဟန္းေမြးဖူ), Myohla veng Tawngtha khua mi Nay Thet Lyn le Ange Lay @ Aung Kyaw Lyn, Toungzalat sang ah aummi Bawi Nei Thang @ Thang Lan hna cu an tlaih cang hna i a min theih lomi Chinmi pakhat cu a zaam tiah theih asi.\nThilcan ning cu August 8 zinglei suimilam 8:00 ah kum 17 nute cu an inn i a um lioah a tlangval Toungphila sang ah a ummi Bawi Nei Thang in phone in a chawnh i a auh i biaruah ding kan ngei tiah ati. Zarhte ni zaanlei suimilam 8:00 ah khuachung kukko kung tangin ka rak hngah lai tiin an i chim i, cuti a rak hngah lio zaan suimilam 8:00 ahcun Bawi Nei Thang i a hawi le Rawl Han Mawi Pu (ေယာလ္ဟန္းေမြးဖူ) cu khuachung i kukko tangah ahcun bike in an va kal.\nRawl Han Mawi Pu (ေယာလ္ဟန္းေမြးဖူ) in Bawi Nei Thang sinah kan rak tthlah lai a ti i bike in cun a phur i Rawl Han Mawi Pu ( ေယာလ္ဟန္းေမြးဖူ) nih a bike ah a chiahmi thei hang (ခ်ဳိရည္) cu a pek.Ta Loun da darr ( ေက်ာက္တလံုးတံတား ) lei ah an kal pi. An tlerh i, an tin lei ah an tlaihhrem.\n“Lungkua lei ah an kalpi i an tlaihhrem hnu ah an chiah tak. Zaan suimilam Lungkua kalnak lam leiah hohmanh an um lonak inn ah an pahnih in an riak i voikhat an tlaihhrem chap.\nA thaizing khua a van zar hlanah Nay Thet Lyn ah riantuannak Shwenaga dawm tuahnak hmai a hohmanh an um lonak hmun ah zaan 3 an riak i voi 5 an tlaihhrem. Cu hnuah Nay Thet Lyn cun a hawipa a min theih lomi mipa inn ah a kal pi i cu ka ah cun zaan 3 an riak i cu ka hmun ah cun voi 3 an va tlaihhrem.\n“Johan le a hawipa nih Taung Phi Lar tlang ah an kalpi i voi khat an tlaihhrem. Tuan bantuk khan an kal tak tthan i zaantim ah amah aa thei. Taung Phi Lar lam cung a kal lio ah mi pakhat he an i tong i inn pawng tiang a rak thlah.\nCu ruangah kum 17 nute chungkhar lei an lungtling lo tuk an lungfak tuk i a tlaihhremtu Rawl Han Mawi Pu (ေယာလ္ဟန္းေမြးဖူ), Bawi Nei Thang @ Thang Lan, Nay Thet Lyn, Ange Lay @ Aung Kyaw Lyn le a min theih lomi mipa pakhat cu (ပ) 1860/2019 yazatetgyi pukmah 376 in case an tuah piak hna theih a si. Ref: Zalen


Sualnak Ngeilo Paletwa Khuami Tlangval Minung 4 Hna Cu An Rian Tuan Nak In AA Nih An Tleih Than Hoi Hna — Salai Ephraim Thawngpang\nSualnak Ngeilo Paletwa Khuami Tlangval Minung 4 Hna Cu An Rian Tuan Nak In AA Nih An Tleih Than Hoi Hna\nPaletwa ramkulh chung a si mi BawngWa khuami tlangval minung 4 hna cu hlei remhnak ding caah Lung an la i,rian an t’uan nak hmun in inn lei an rak kir pah,lampi ah Arakan Army (AA) hriam tlai pawl hna nih an rak bawh hna i zei hmanh chim lo in an rak tleih hna tiah theih a si.hi an tleih nak hna konghe pehtlai Paletwa mipi hna nih cun sual nak an ngeihlo caah an rak thlah cawlhte ko hna lai tiah an ruah na in a tu tiang an thlah duh rih hna lo tiah an chim.\nCun,an tleih dih hna hnu in Arakan Army (AA) hriam tlai pawl hna nih khuazei lei an chiah hna ti zong zei hmanh theih a si lo.an thih le an nun zong theih a si lo.an chungkhar hna cu lungrethei taktak in an um ko tiah an chim.hi tibantuk in an rian t’uan nak in inn lei an rak kir pah ah an tleih mi hna hi Ai Kyaw Sein, Ai Kyaw Kyaw Than, Ai Kyaw Lyn le Ai Kyaw Lyn Naing hna an si.\nArakan Army (AA) hriam tlai pawl hna nih lampi ah motorbike pahnih in an rak bawh hna.an sin an rak phanh bak in an motorbike pahnih ah an phirh hna i cu ti cun lo diam in an kap pi hna hi a si tiah khuami hna nih an chim.cun,Arakan Army (AA) hriam tlai pawl hna nih hi tibantuk in an rak tleih hna cu mi zei hmanh nih theih a si lo.\nAmahbelte an rian t’uan caan le inn an rak tlun caan a tlin tik ah an rak kirti lo i,khuami hna nih zeidah a cang hnga tiah an rian t’uan nak ah cun va kal in dothlatnak tuah a si hnu lawngah Arakan Army (AA) hriam tlai pawl hna nih an tleih hna cu theih khawh a si.Arakan Army (AA) hriam tlai pawl hna sin ah an sining cu dothlat cuahmah a si na in AA lei in zei hmanh an chim duh lo tiah khuami hna nih an chim.\nTagged Sualnak Ngeilo Paletwa Khuami Tlangval Minung 4 Hna Cu An Rian Tuan Nak In AA Nih An Tleih Than Hoi Hna\nNaypyitaw Khuapi Chungah Gen.Aung San Lem Cu Pe 18 Tluk Sang Le Tha Taktak In Ser An Timh →\n← Kawlram Tlawn A Duhmi Caah Thawngpang Tha Ngaingai A Si


Nai Pafa Hna Namte In Sawh A Tong Mi Hna Cu An Hma Zong A Dam Ngai Cang Thlacam In Bawm Peng Ko Rih Hna Usih – FIAKFAIROCK\nNai Pafa Hna Namte In Sawh A Tong Mi Hna Cu An Hma Zong A Dam Ngai Cang Thlacam In Bawm Peng Ko Rih Hna Usih\nMah thil kan ton mi le hi ti thil a can mi hi lung a fak in lung a ttha lo hringhran ko. A tu kan van hmuh bantuk hin Pafa hna nai i nam sawh a tong mi hna cu an si an hmanthlak zoh tik ah lung a fak hringhran ko mu, mah an hmanthlak hi sizung i an tthit piak hnu an hmanthlak a si, Pathian dawtnak thawng in an nung dam i an hma a fak ngai mi zong dam lei an panh cang Bawipa nih um pi zungzal ko hna seh.\nNizaan tih ni te i thil a cang mi a si, March 14 7:32 ah US ram Texas State, Midland khuaah a ummi Pa Bawi Cung Nung le a fa cu Sam Club (thil zuarnak) an kalnak ah Mirang pa nih nam in a sawh hna i siizung ah an phan, tiah theih a si. An pafa in an hmaiah a sawhmi hna a si. A fapa Robert hi fak tukin a hliam.\nA sawhtu pa hi Jose Gomez a si i kum 19 lawng a si rih. Pa Bawi Cung Nung hi Midland Chin Immanuel Baptist Church chungtel a si. Kum 2014 ah US a phanmi an si. Pathian a duh ngaimi a si, tiah theih a si. Laitlang lei a khua cu Thau a si nain Kalay ah a ummi an si. Atu hi Midland i siizungah an zohkhenh cuahmah hna lio a si.\nKan um kal ah i ralring cio hna uh si. mi ram dang kan um tik ah tu lio zawt nak hi kan mah asia ram in a thawk caah kan hmuisam zoh ah ruah nak tha lo keng mi mimawlh an tam tuk caah kan i ralring ngai ngai aherh.\nR.I.P : Kanmah Chinmi Chungin Malaysia Ah Thihnak Kan Tong Than E A Poi Taktak Si


USA le Geneva Mit Ah NUG A Puitling Lomi Hi Rianrang In Thilh A Herh! – The Cherry Par\nUSA le Geneva Mit Ah NUG A Puitling Lomi Hi Rianrang In Thilh A Herh!\nUSA le Geneva Mit Ah NUG A Puitling Lomi Hi Rianrang In Thilh A Herh: PG65\n14 September UNGA ah Mipi kan hlawhtlin tilo. SAC le NUG he cozah cohlan lo ve ve asi. UN Palai cu a ṭhing rinh asi. Biachim can an pe lo. Afghan Cozah Taliban le NUG lawng hi bia chimh nak nawl an pe lomi ansi. Aralai mi UNGA ah, Lairel awk ah, an ṭhial (Postpone). SAC le NUG cozah an si tiah biachahnak he cohlan nak cu cutikah asi ve te lai.\n← Tangka kan thawh ee kan cawm hna ee ti bel cu kan ti ko sawh hlah uh!\nSaya Vaibilo thihnak kong ah Mara Community Committee, USA nih thawngfianhnak an tuah! →


Hramhram In Covid Raikhamsii Chunh An Si - News and Media\nApril 11, 2022 ah Chin ramkulh Matupi khuachung lamruk tonnak, Sanbawng lam tonnak le No.2 Sianginn kam ah, SAC ngandamnak rianṭuantu hna nih lampi ah aa chok mi hna cu NRC.No le covid raikhamsii chunhcianak catlap(certificate) an ngeih le ngeih lo cu nifatin an chek hna, tiah theih a si.\nCu catlap an ngeih lo ahcun an cheknak hna hmun ah hramhram in sii an chunh ter hna i, nau hnukdinh lio nu pawl le kum khua upa cang mi zong an hruai hna i an chunh hna. A luan cia zarh ah khan raikhamsii aa chun cang mi zong a voithumnak i chun ṭhan ding in an auh caah a va i chun mi zong an um, tiah khua mi pakhat sin in theih a si.\nMatupi khuachung ah SAC he rianṭuan lak i rian sang bik a tlaitu cu minung 30,000 hrawng raikhamsii an i chunh lawng ah a rian kaiter in, rianhmun ṭhial tiamhnak pek a si caah hramhram in raikhamsii hi a chunhter mi hna a si, tiah tualchung thawnglatu nih an chim. Crd – TCP


Council Zung riantuan lutlai hna umnak inn kulh chung ah ralkap an i kap – The Cherry Par\nCouncil Zung riantuan lutlai hna umnak inn kulh chung ah ralkap an i kap\n2021 April 23 zaanlei suimilaam 7:00 hrawng ah Hakha khua Council Zung riantuan lutlai hna umnak inn pawngkam rungvengtu (Security) hna anmah le anmah an i kap tiah thawng kan theih. Atu kahnak a chuah ruang ah rungvengtu ralkap minung pahnih an thi tiah kan theih.\nHi kong he pehtlai in min langhter duh lo pakhat nih, “Zeiruang ah dah an i kah ti kan hngal lo. Hi an i kah ruang ah ralkap pahnih an thi. Thawng dik kan hlat cuahmah ve. An chim ning ahcun zu an ding i an hawipa pakhat nih a dang pahnih a kah hna. Pahnih a kah hna dih hnu ah a kaptu pa zong amah le mah aa that ve. An pathum chung ah pahnih cu a hmun ah an thi i pakhat hi cu a thih le nun ding aa fiang rih lo,” tiah The Hakha Post ah a chim.\nAtu an i kahnak hmun hi NLD chan lio i Minister a rak tuan mi Pu Sui Thio umnak innpawng ah a si tiah kan theih.\n2021 May 5 in University, College, GTI le GTHS sianginn ah a kaimi siangngakchia cheukhat ca cawn hram an thok than lai. Myanmar ram huap University, College, GTI le GTHS sianginn i sianginn a kai mi siangngakchia cheukhat cu 2021 May 5 in ca cawn hram an thok than cang lai tiah Hakha GTI sianginn Principal Dr. Salai Tluang Za Thang sin in thawng kan theih.\nDr. Salai Tluang Za Thang nih, “Council Zung lei nih May 5 ah ca cawn hram thok than ding in thawng an kan thanh. Ca cawn hram thok than ding a si ca ah sianginn lei rian ngei mi hna zong nih a si khawh chung in rak i timlam ve uh. Cun, atu hi siangngakchia dihlak si lo in Final Year a kai mi poh an si lai,” tiah The Hakha Post ah a chim.\nRalkap nih February 1 ah Myanmar ram uknak a laak hnu in Myanmar ram huap sianginn ca chim a tam deuh cu CDM cawlcanghnak ah an i tel.\nMay 5 in sianginn a kai than mi dihlak ni 40 chung hrawng an kai dih hnu ah camipuai tuahter an si lai tiah theih a si. Myanmar ram huap sianginn a tam deuh cu COVID-19 zawtnak Myanmar ram a phak 2020 March 23 hnu siangngakchia si hna seh, ca chimtu saya/ma si hna seh sianginn an kai ti hna lo. Credit: The Hakha Post\n← 2021 May 5 in University, College, GTI le GTHS sianginn ah a kaimi siangngakchia cheukhat ca cawn hram an thok than lai\nRalhrang Le TNLA, MNDAA Hriamtlai Phu Kahdohnak A Chuak Than →


Baibal Hlanlio Thil Kong Hlathlainak | Baibal ah aa Ṭialmi Hmun i a Ummi Chiandeih | Na Hngal Maw?\nREL KA DUH Acholi Holh Africa Holh Albania Holh Arab Holh Armenia Holh Armenia Holh (Nitlaklei) Aymara Holh Bangladesh Holh Batak (Toba) Bulgaria Holh Cambodia Holh Catalan Holh Cebuano Holh Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chiyao Holh Chokwe Holh Chuvash Holh Cibemba Holh Croatia Holh Czech Holh Denmark Holh Dutch Holh Efik Holh Estonia Holh Ewe Holh Fiji Holh Finland Holh France Holh Garifuna Holh Georgia Holh Germany Holh Grik Holh Guarani Holh Gujarati Holh Haiti Creole Holh Hebru Holh Hindi Holh Hungary Holh Iceland Holh Igbo Holh Iloko Holh Indonesia Holh Italy Holh Japan Holh Kannada Holh Kazakh Holh Kikamba Holh Kikaonde Holh Kikongo Holh Kikuyu Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kongo Holh Korea Holh Krio Lingala Holh Lithuania Holh Luganda Holh Luo Holh Luvale Holh Madagascar Holh Maharashtra Holh Malayalam Holh Mam Holh Mambwe-Lungu Holh Masidonia Holh Maya Holh Mazatec Holh (Huautla) Mirang Holh Mongolia Holh Moore Holh Myanmar Nahuatl Holh (Central) Nahuatl Holh (Huasteca) Ndebele Holh (Zimbabwe) Nepal Holh Ngabere Holh Norway Holh Nyaneka Holh Nzema Holh Oromo Holh Ossetian Holh Otetela Holh Papiamento Holh (Aruba) Papiamento Holh (Curaçao) Persia Holh Poland Holh Portugal Holh Punjabi Holh Quechua Holh (Bolivia) Rarotongan Holh Romania Holh Runyankore Holh Russia Holh Samoa Holh Sango Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Silozi Holh Sinhala Holh Slovakia Holh Slovenia Holh Spain Holh Sranantongo Holh Swahili Holh Swahili Holh (Congo) Sweden Holh Tagalog Holh Tamil Holh Tatar Holh Telugu Holh Thai Holh Tigrinya Holh Tlapanec Holh Tok Pisin Holh Totonac Holh Tshiluba Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzotzil Holh Ukraine Holh Umbundu Holh Urdu Holh Vietnam Holh Waray-Waray Holh Wolaita Holh Xhosa Holh Yoruba Holh Zapotec Holh (Isthmus) Zulu Holh\nHlanlio Thil Kong Hlathlaitu hna Hmuhmi thil nih Baibal kha a Bawm maw?\nIsaiah 20:1 ah langhtermi Assiria siangpahrang Sargon II\nHebru Baibal (Biakam Hlun) ah an kong ṭialmi “a tlawm bik minung 50” cu a nung taktakmi an si kha hlanlio thil kong hlathlaitu hna hmuhmi thil nih a fehter tiah cauk pakhat (Biblical Archaeology Review) i capar pakhat nih a langhter. Mah ah mi tampi nih hngalhmi David le Hezekiah, mi nih hngalh setsai lomi Menahem le Pekah telin Judah ram le Israel ram siangpahrang 14 an i tel. Cun Izipt siangpahrang 5 le Assiria, Babilon, Moab, Persia le Siria siangpahrang 19 zong an i tel. Asinain Baibal le hlanlio thil kong hlathlainak cauk nih siangpahrang hna kong lawng a langhtermi a si lo. Tlangbawi ngan, Baibal ṭialtu le a dang bawi hna ti bantuk mi nih hngalh setsai lomi hna kong zong a langhter.\nMah hna cu aho an si ti langhter awkah “mifim pawl hnatlakmi langhtertu thil tampi” a um tiah mah capar nih a langhter. Greek Baibal (Biakam Thar) zongah minung tuanbia ah a laarmi hna kong kha a langhter. An lak i tampi cu a nung taktakmi an si ti kha hlanlio thil kong hlathlaitu hna hmuhmi thil nih a fehter. Tahchuhnak ah, Herod, Pontius Pilate, Tiberius, Kaiafas le Serzias Pawlas ti bantuk min thangmi an si.(w15-HK 05/01)\nBaibal ah aa Ṭialmi Hmun i a Ummi Chiandeih hna cu Zeitik in dah an Tlau?\nTuchan Israel ram i thetse ram ah chiandeih pawl an um ti lo nain Baibal ah mah saram kong kha voi 150 hrawng aa ṭialmi kan hmuh. Baibal ṭialtu hna nih chiandeih kong ṭha tein an hngalh ti kha mah nih a langhter. Baibal ah chiandeih kong ṭialmi tam deuh cu langhternak a si nain chiandeih he aa tong taktakmi kong cheukhat zong aa tel. Tahchunhnak ah, Samson, David le Benaiah nih chiandeih an rak thah. (Biaceihtu 14:5, 6; 1 Samuel 17:34, 35; 2 Samuel 23:20) Chiandeih nih a seh hna ruangah a thimi zong an um.—1 Siangpahrang 13:24; 2 Siangpahrang 17:25.\nHlanlio ah Asia chiandeih (Panthera leo persica) hna cu Asia Minor le Greece in Palestine, Siria, Mesopotamia le India nitlak chaklei tiang an rak tlawngleng. Ṭih a nung i rumra a ngeimi chiandeih hmanthlak hna kha hlanlio Nichuahlei ah a ummi hna suaimi hmanthlak ah hmuh khawh a si. Hlanlio Babilon mi hna nih Lam pawng i tlakrawh cungah chiandeih hmanthlak hna kha dawh tein an suai.\nCrusade raldohnak ah aa telmi hna nih Palestine ram ah a ummi chiandeih pawl kha kumzabu 12 a dih lei tiang an thah hna. Cuka hmun i chiandeih pawl cu 1300 kum hrawngah an ci rak mih dawh a si. Asinain chiandeih pawl cu Mesopotamia le Siria ram hna ah kumzabu 19 tiang, Iran le Iraq ram hna ah kumzabu 20 a thawklei tiang an rak tlawngleng tiah report pawl nih a langhter.\nNa Hngal Maw?—May 2015\nw15 7/1 ca. 9


CDF Cawlcanghnak ka Lunghmui, Nunnak Tampi a Liam nain Lungdongh ding a si Lo! – The Cherry Par\nCDF Cawlcanghnak ka Lunghmui, Nunnak Tampi a Liam nain Lungdongh ding a si Lo!\nUS Ralkap Jonah Mang; “CDF Cawlcanghnak ka Lunghmui, Nunnak Tampi a Liam nain Lungdongh ding a si Lo”\n“Atulio CDF an cawlcangh ning ka theih tikah ka lung an hmui ngai. Lai pasal tha bak an si. Nunnak zong tampi a liam nain lung dongh ding a si lo. Kan unau nunnak a pemi hna hi kan lung ah chiah in thazaang (Motivation) tu ah hmang hna usih. A dongh tiang kan doh loh ahcun an nunnak an pekmi kha zeihmanh lo a si sual lai. Teinak hmuh duh ahcun Sacrifice a hau hmasa ti hi thei hna u sih,” tiah The Chin Journal biahalnak ah a chim.\nSAC ralhrang tei nakding ah a caan a rau lai nain lungrual tein a dongh tiang kan doh ahcun kan tei lai. “SAC tei duh ahcun ahmasat bik ah lungrual a hau. Kan lung aa rual le kan i tinhmi a fian paoh ahcun SAC hi tei khawh hrimhrim a si ko. Caan sau ngai (years) a rau lai tiah ka ruah fawn. Cu ruang ah cun tei duh ahcun a dongh tiang lungrualte le lungsau tein pakhat le pakhat i bawmh hi a herh,” tiah a langhter chap.\nJonah Mang hi 2019 ah US ralkap ah a lut i, Italy ram US ralkap (Airborne Unit) ah kum 2 rian a rak ttuan. Italy in South Korea ram ah an tthial tthan i atulio hi South Korea ram US ralkap (12C-Bridge Crew) ah rian a ttuan lio a si. Credit: The Chin Journal\n← 1988 cawlcangh nak lio ah Rangoon in thawng a rak zamh\nGood News: PDF Pawl Nih 60 MM Cu Tlamtling tein Kan Ser Khawh Cang tiah thawngthanhnak! →


Nancy Pelosi Inntual ah Voklu An Ngalh Hnawh – Hakha Cherry\nNancy Pelosi Inntual ah Voklu An Ngalh Hnawh\nDemocrats an pichur, Nancy Pelosi cu an inn motor chiahnak innka, garage door cu cacawn nili ni zamtim ah aho ti hgalh lomi hna nih cahang nak le cahang sen graffiti an va suai. An tialmi ca cu, CANCEL RENT… WE WANT EVERYTHING” ti a si. An tual ahcun vokpi lu le cahang sen in vok thi bantuk in an suai chih rih. Nancy Pelosi inn cu California state San francisco ah a umi a si.\nZanlai ah City police pawl nih a rannak in tual cu ti in an thenh manh nain motor chiahnak innka cu plastic in an khuh. Media pawl nih an chim duh bak lo” ti a si. CNN, Washington Post, MSNB te pawl nih a chim hrimrhim an chim duh lo.\nZeiruangah an tuah timi hi an hlathlai saling te a si. California state cu liberal an thawn biknak state a si. Nancy Pelosi hi anmah party lila chung in a duh lomi an tam ngai cang. Democrats chungah left wing tiah an auhmi Progressive phu nih cun a huat bak in an huatmi a si, house season thar on tik ah Nancy Pelosi kan thlak lai ti tiang in an ti.Credit-Salai Liaramthang\n2021 Kum Kawlram Politics Ka Cuanh Ning


Mike Pence Caahcun A Political Career Chung Ah A Har Bik Caan A Si – Chuncha News\nMike Pence Caahcun A Political Career Chung Ah A Har Bik Caan A Si\nMike Pence caahcun a political career chung ah a har bik caan phan dawh a si. Thaizing joint session meeting ah Senate President a si bantuk in, chairman a ttuan lai. State Kip electoral college result cu fehternak tuah ding an si cang i, a boss Trump nih hram hram in amah bak nih “reject/ disqualify” tuah dingin a fial.\nMike Pence nihcun “decertify” tuah a duh zong ah a sullam tein tuah a duh lai. Phunghrampi ningin tuahnak Nawl a ngei le ngei lo zong a ruat lai. Asinain, a Boss Trump nihcun, sullam le lamlo tuak loin, Senate President a sinak, authority kha hmang seh law, state kip electoral college result kha “disqualify” tiah declare tuahnak a sobul in deng chih seh tiah a duhpiak mei.\nPu Trump duhning in, sullam loin a nawl ngeihnak hmang sehlaw, hmailei political career pi a rawk thai kho. Minung tampi nih an uarnak le an zumhnak a tla lai. Amah cu Kum 61 lawng a si rih. President hna aa cuh kho ding a si rih fawn. Khat lei in, a Pu Trump hmai a zoh pah lai. TRUMP dirpitu hna hi hmailei ah ka herh te hna lai timi zong a ruat chih fawn hnga. Asinain, amah dignity a ruat lai. Sullam loin Nawlngeihnak hmang a duh fawn lai lo. Tuzan cu tthathi zong in, ihngilh thiam dawh a si lo. Credit: Zasang Cinzah\nTrump a thimtu, Vunrang Khrihfa cheukhat pawl ruahnak (ideology) Vunrang Khrihfa cheukhat nih anmah pumpak ca lawng ruat in le anmah ca tthatnak ding, le hlawknak ding ca lawng ruat in, Trump cu Pathian i hmanmi le thimmi bantuk in US president caah kum 4 an thim i kum 2020 zongah thim tthan an timh. Nan an hlawhtling ti lo. Aruang cu anmah ca hlawknak le tthatnak caah US rampi (Democracy uknak) cu kalpi an timh. Mah an ruahnak (ideology) cu Vunrang Khrihfa dang tampi zongnih an pompi ve hna lo. Mah lioah Laimi (Chinmi), US ummi nih vunrang Khrihfa ruahnak (ideology) cu an i hrawm ve i Trump cu an ttanh i vote an pek.\nPathian thimmi le hmanmi a si an ti ve. Mah vunrang Khrihfa cheukhat ruahnak le timhtuahnak cu a bi tukmi ruahnak a si. Mah ttaangkahuih ruahnak a si. Atak te ti ahcun, Trump le a thimtu, vunrang Khrihfa pawl nih hin miphun dang zong anmah ruahnak i hrawm ve ding in an sawm lem hna lo ti khawh a si. Asinan, Biden cu US rampi a hruainak ding caah le a uknak ding caah miphun kip a kan sawm. Cu nih a langhter mi cu atu ah a thimmi hna, a ttuanpi ding pawl zoh in a thei ko/a lang ko. Minak, Latino, le Asia thisa a telmi, Kalama Harris te pawl a thim hna. US ram cu Pathian nih thlua a chuah i US ram chung i a ummi ca lawng hmanh siloin vawlei cung ramkip ca le miphun kip ca le biaknak kip caah a hmanmi a si. Mah cu a si nan vunrang Khrihfa cheukhat nih Pathian nih miphun kip le ramkip caah thlua a chuahmi le a hmanmi, US rampi cu an kutchung ah chiah an timh/hum an timh, anmah ca lawngah.\nUS ram i a ummi, Laimi (Chinmi) zong nih cu vunrang Khrihfa cheukhat pawl i ruahnak (ideology) cu an i hrawm ve anmah tein. Mah cu zei he dah a lawh ti ahcun, Langak nih Awtaw bantuk si a duh ve i Awtaw hmul cu a takpum/a hmul lakah a tonh hna. Mah tik ah Awtaw sinah a va kal ve i Awtaw nih thi dengmang in an rak cuk hnu ah a hmul zong an rak phawi piak dih. Trump a ttanhtu, Laimi zong cu Langak bantuk cu kan si ve ti khawh a si. Amah ah Khrihfa sinak le felnak zong a um ve bak lomi, Trump cu Pathian thimmi le hmanmi si nan ti rih.\nNan palh bak. Pathian nih mah bantuk minung phun khi a hmang bel hna lo/a thim bel hna lo. Mah vunrang Khrihfa pawl nih an timi cu US ram Khrihfa biaknak hi kan humzual kan kilven an i ti i sualnak kan doh an ti. Mah an ruahnak hi vunrang Khrihfa dang tampi zong nih an pompi ve hna lo/an pompiak hna lo. Trump a ttanh lomi, vunrang Khrihfa dang pawl hi zoh tik hna ah ruahnak a kaumi le a fim deuhmi an rak si hna. Trump a ttanhtu, vunrang Khrihfa cheukhat ruahnak hi ruahnak hlun a si pinah a bitukmi ruahnak a si fawn. Mah ttaangkahuih ruahnak a si. US ram Khrihfa biaknak kan humzual an timi le sualnak kan doh an timi zong cu santlai lo le a palhmi ruahnak, le thiltuah, le timhtuahnak a si.\nSualnak an doh ning le Khrihfa biaknak an humzual ning hi an palh. Mah cu Laimi (Chinmi) tampi nih Langak nih Awtaw sinak lak a timh bantuk in kan i hrawm ve. Langak cu zeitik hmanh ah Awtaw cu a si kho bel lailo. Cu ve bantuk in vunrang Khrihfa cheukhat nih anmah ca tthatnak le hlawknak ca lawngah an i timhtuahmi ruahnak cu a piangtharmi (a hrintthanmi), a felmi, le Khrihfa ttha a simi nih cun kan i hrawm awk hrim2 a si lo. Kan i hrawm kho fawn lai lo. Aruang cu kanmah caah tthat lonak le sunghnak tamdeuh a chuahpi ding a si. By Van Tum\nBiden Le Democratic Party Pawl Cu Laipawl Uarci Tuahdan Te An Thiam Tuk\nThawngpang Thar: Trump Hi Inn Rangpi Thawngpang


Hakha Nih NLD An Kaltak Khawh Men – Chin 11 News\nHakha Nih NLD An Kaltak Khawh Men\nPu Tial Ling Le Pi Dr AyeAye Ngun Dah Lo Cu, Hakha Nih NLD An Kaltak Khawh Men. Hakha NLD EC hna nih,Hakha in Hmun 5 ah MP aa Zuam ding mi hna an Palai thimmi Minung hna thanhnak a Hun tuah le cangkaa in Mipi hmurkaa le Aw-aan zoh tikah Tukum thimnak ahhin,NLD hi Hakha ahcun an ii ruah lo tuk piin an tlachaam te kho ngaimi a si.\nHakha Peng Minung tampi chungin Hakha NLD hruai tu hna cungah an lungtlin lonak tete langhter mi a tlawm lo.\nDr Aye Aye Ngun hi Hakha mi a si lawng si loin,Fimthiamnak tha a ngeimi a si,Nusal tha tiah upatmi le theih hngalhmi a si caah teinak a Hmuh lai tiah ka zumh ko.\nPu Tial Ling hi Fimthiamnak tha a ngei,miding,mifel, Laimi ah Bochan tlak a si lengah,A nupi hi Senthang peng Surkhua a si,Senthang mi nih an dawt ii Senthang Mipi he naihniam tein a thudir mi a si fawn, Hmuh tonmi tampi a ngei,Laimi nih Ramdang kan phak hlan ah a Rian he pehtlai in Ram tampi ah a rak tlawng I a rak phan dih cang.\nPu Ngun Vung hi a konglam ka thei tuk lo,Pu Zo Bawi le Pu Sui Thio hi cu Kum nga an tuan Cia mi zoh tikah Mipi a lungtling lomi tete an tam ngai in a Lang,(Tutan ah Mipi nih an hmuhning hna zong a Hun fiang chinchin lai).\nCucaah cun,CNLD le USDP Palai chungin a fitmi le Laimi nih bochanmi hna Minung an Hun chuahpi khawh hna ahcun,Hakha Nu/pa hna le Hakha peng Minung hna nih NLD Palai a cheukhat pawl cu an Kaltak khawh men te hna.


Hihi Kawi Le Lai Kan I Dohnak A Si; Tutan Ah Kan Tei Hna Ahcun Lairam Ah Laimi Nih Kawl Kan Tei Cang Hna Lai – THE CHINLAND POST\nHihi Kawi Le Lai Kan I Dohnak A Si; Tutan Ah Kan Tei Hna Ahcun Lairam Ah Laimi Nih Kawl Kan Tei Cang Hna Lai\nSalai Ngun San Aung| 2018 May 15| Tutan ah ka rian kong ah sual an ka kawl i report an ka tuahmi hi keimah pumpak kong ti nak in Lai mizapi le kan ram ah bawi a tuanmi kawl pawl kan i dohnak a si ti hi kan mizapi nih kan i fian ding a biapi tuk tiah Pu Chan Fiang nih a chim.\n“Kei cu Hakha ka phak sin tein an ka rem lonak te te a um pah len. A bik in ka kongah an i ruahpalh tuk mi cu Vice President Pu Henry Van Thio bochan in kan nawl a ngai lo i a duh paoh in a cawlcang tiah an ka ruah. Vice President he hin voikhat zong phon in kan i chawn bal lo. Kei cu thancho nak rian tha a pe mi le mizapi caah din loin ran a tuanmi ka si caah an ka ti bang khan an meeting tu hi cu ka kai a tlawm hrim ko. An meeting paoh cu va kai ning law zei tindah rian ka tuan rua hnga. Chim ka duh mi cu tu tan hi keimah pumpak an ka ti timi nak in kan miphun caah ka cawlcanghmi ruangah a si tikah, Kawl le Lai kan i dohnak a si tiin mizapi nih an hmuhthiam ding a biapi tak tak. Tutan an ka tei i phuah ka si sual ahcun Chinmi kan sung tak tak lai. Kan tei hna asi ahcun hmaikum kawl titoih puai te hna zong ah rian an kan fial ngam ti lai lo. Kan ram ah an duhpaoh in an lawr ngam ti lai lo” tiah Penguk Pu Chan Fiang nih TCP ah a chim.\nChin ramkulh cozah phu (Cabinet) ah ca an tial i cabinet nih April 20 an meeting ah an fehter ning in Pu Chan Fiang cu sualpuhnak 13 an tuah i ca an pek. Pu Chan Fiang nih sual an puhmi pawl cu a tanglei bantuk in pakhat hnu pakhat fianternak a tuah.\n“1nak le 12nak- meeting na kai tlawm tuk an ka timi tu cu a dik ko. Rian tuan awk liangluang lak i minister auhmi he htwe oh auhmi he meeting paoh ka kai dih ah zei rian tuan caan dah ka ngeih ti hnga. Kei cu thanchonak rian a papek mi ka si i mizapi lak ah nifatin i cawh in rian a tuan mi ka si. Ramkulh meeting kan kai ahcun cunglei upa pawl nih an i ceih le kannih cu a kilkawi te ah pei kan thut ko cu. Zeihmanh a chuak lomi meeting kai nak cun rian tuan kha ka duh deuh.\n(3) Cun Thantlang ah nawl hal loin a kal an ka timi hi an lih a si. Pengkomh uknak zung lutlai, ramkulh uknak zung lutlai le htwe oh mingyi tiang in ka chimh hna hnu ah Tikir ah ka kal mi a si.\n(4) Biaknak dang cawlcanghnak ah aa teltum lo tuk an ka ti. Cucu ka minung covo a si. Keimah biaknak hi tha va pe in, va cawlcangh pi len in biaknak dang ah va i tel hlah ning law cu phundang.\n(5) Vawlei hmun a mah pumpak nih kautuk a sok an ka timi hi ziah rammi ka si caah vawlei hmun cu ka duh zat paoh sok nak nawl ka ngei lo maw? Ka duh ah ekah 500 zong ka sok ko lai i an ka pek le pek lo tu cu anmah nawl. Cozah zung rian tuan ka si ruangah vawlei hmun sok ka ngah lo maw? Vawlei hmun bel keimah nawl in a thli in va i lak ding law phundang.\n(6) Kawl titoin puai Ying lam phu a chuah pi lo an ka timi hi cu ka el mi hna a si ko. Ziah lamphu caah tangka zong an ka chuahpiak tung lo. Rampi cozah nih phungning tein zungkhar a timi ni ah ka zung minung pawl kha lam ter hna ning law zeitin? Ka minung pakhat khat nih hram hram in rian a ka tuan ter (Force Labour) in ka report sehlaw khi hna pawl nih khin an ka dir pi lai lo i ka cei lai cu ta.\n(7) Chin Miphun Ni zing tonnak ah a chuak lo an ka timi cu an lih a si. Kei cu a chuakmi pawl ca hmunhma sersiam ding tuanvo pek ka si caah ka rian ka tuan. Chief Minister pawng um le zohkhenh cu ramkulh htwe oh zung pei tuanvo an pek ko hna cu. Hi zingah rian ka tuan a ka hmumi an tam pi.\n(8) Vawlei cungpi Nu pawl hi tonnak ah aa tel lo an ka ti. A dik ko, an ka sawm lo cu ta, ziah kaa tel hnga. Kan nu cu an rak sawm ka theih ko kei cu an ka sawmlo. Cun Yangon ah kan ton bal mi cu hi Nu pawl Ni an tuah nak ahhin pa pawl luh ter an rak kan sianh lo. Cu bantuk cu a si ve lai tiah ka hei ruah i kal loin ka um ko.\n(9) Upadi nawlngeih (Rule of Law) ah rian a tuan mi a tlawm timi hi cu zeitluk in ka cawlcangh a hngaltu an tam pi. Hakha ka phak ka ah a phu phu sikvelh te hna a rak tam ngai. View point ah keimah pumpak zong in ka kal, cun zarhpi ni ah pelek kha phuthum ah then in humhimnak rian tuanvo ka pek hna. Ka tuanmi an hngalh lo caah a si.\n(10) Zung rian ah a thazaang a der an ka ti mi hi an zung le ka zung rak zoh chun hna ulaw nan fiang lai. Cun cunglei upa nih hin voikhat te hmanh ka zung ah ra in an ka chek bal lo.\n(11) Hakha Town Hall ah Democracy kong meeting tuah mi thlauh ding tuanvo pek mi rian ah a thazaang der an ka timi hi Town Hall ah silo, CACC ah tuah mi a si. Ramri runvennak Minister nih va thlauh ding in a ka fial i thil sining ka zoh tikah aa ningcang loin ka hmuh. Cucaah CNF in Dr. Sui Khar le Col. Solomon kha ka chimh hna i Dawrthar khuabawi hlun Pu Hrang Kep he Ramri Runvennak minister pa zungkhan bak ah minister pa le CNF kan pale pahnih cu ka ton ter hna. Anmah tein bia an i ruah dih hnu ah an i ceih ning in an tuahmi a si.\n(13) Kan zung kulhnak vampang ka hrawh mi hi Lamsul lei Minister Pu Sui Thio nih Htwe Oh cunglei nawlngei he bia an i ruah hnu ah a ka fial i ka tuahmi a si. Kei cu khuachung lam kan tuan hmanh ah zapi hmun le vawlei a hnursuan ding si cun tha tein ka chimh hmasa hna. Hihi Minister Pu Sui Thio nih Cabinet zong ah keimah nih ka fial mi asi tiah ka chim ko ee a ka ti.”\nPu Chan Fiang zong nih hi bantuk in sual an puhnak vialte cu lehnak ca a tial cang nain phung ning tein cunglei ah a pek rih lo caah mizapi sin langhter ding cu amah Pu Chan Fiang nih a duh rih lo.+++\nPrevious Thantlang Peng Khua 35 Ah Solar Mei An Bawmh Cang Hna\nNext Thantlang Market Anhringso Zuarnak Hmunhma Abit Tuk Caah An Duhning In Thil An Zuar Kho Lo


Holhtheihlo kong a van fianter – Vaurawng\nHolhtheihlo kong a van fianter\nPosted By: vaurawng.com March 1, 2020\nHOLHTHEIHLO KONG AH LAIMI KAN SAYA TE DIRHMUN\nKa kum hi kum 48 asi. Family ka dirhnak hi kum 15 asi. Pathian rian ka ttuan kum hi kum 30 asi. Baibal siangin ka tuah kum hi kum 15 asi. Holhtheihlo ka doh kum hi kum thum lawng asi rih. Cuhlan cu kan zoh ziar hna. Nai hrawng cu chun he zan he holhtheihlo lih asi ning cu Baibal in, hmuhtonnak in, theology in kan van phomh ciamman i holhtheihlo a uarmi cu cangcel nitlang lak i chiahmi nan lo ko.\nHi holhtheihlo kong he pehtlai in kan Laimi Khrihfa lei kan lutlai pawl dirhmun ka hmuh ning ka van chim lai.\nGruop (1) Holhtheihlo a pom mi hruaitu hna\nHolhtheihlo lih asinak le Greek Baibal i a um lonak kong cu kan chim lengmang. Keimah lawng hmanh ka si lo i keimah nak hmanhin Youtube le adang Internet website i kal ahcun lih asinak kong hi mirang nih an chim deuh i an ttial deuh. Asinain Israelmi sui cawfa hmai i an rak rock bantukin holhtheihlo hla i i sak i rock hi an maa hlei lo. Hiti pumpaak bak i a holhtheihlo hla a sami pawl khi Baibal siangin a kai bal lomi, an kai hmanh ah broken English lawng a thiammi, cawnnak reprapa ngei lomi, misual piangthar ka, mi nawl ai cawn chommi, nihin ah a piang thar hi a thaizing i phungchim i ai thawh cawlhmi, hawi hmuh a hmu ve lomi, hawi thei a thei ve lomi, English Bible hmanh ai leh khawh lomi, Biael awk zong a tlak lomi, mi nal sawhsawh khi an si dih.\nGroup (2) Holhtheihlo a pom lo nain a member a pommi hna ttih ruang ah ai pom termi\nCheukhat kan biaknak lei lutlai hna cu holhtheihlo hi an pom bak lo. An zumhnak (theology) he pehtlai in an pom bak lo pinah an cawlcangh ning (an movement) kha an duh lo. An fih. Asinain an member tampi hna nih bu dang holhtheihlo kha an vai zoh i a ttha tuk le a nuam tuk in an ruah tikah an member kha an ttih hna i a member duhning lawngte in um piak khawh kha an i zuam. An member duhning kha zulh khawh an i zuam. Anmah i an laam ve an sak ve lo hmanh ah an sawisel ngam ti lo. kan Khrihfabu a kuai sual lai ti an phang. Pathian mihmai le Baibal mihmai zoh loin cawnnak a ngeilomi an member hna duhning in Khrihfabu a hruaimi an si. Evangelist cheukhat zong holhtheihlo cu an pom lo nain ka doh ahcun phungchim ka tong ti sual lai lo ti a phang i ai pom termi mi depde evangelist an tampi.\nGroup (3) Holhtheihlo a rak pom ko nain atu ahcun a pom tilo nain, “atu cu ka pom ti lo” tiah chim ai nautatmi hruaitu\nHruaitu cheukhat hna cu ahlan ah holhtheihlo kan rak ngei tiah an rak chim. Asinain ca tampi kan ttialmi le midang ttialmi an van rel ve tikah holhtheihlo Baibal i a um lo zia le kan lai Baibal ah holhtheihlo timi biafang hi an hman palhmi biafang asi zia kha an van i fiang. Asinain holhtheihlo cu lih asi ti kha a chim a ning a zak cang i an duh na loin an i pom ter chih. An member nih lih i holhtheihlo hla an sak i an tur len zongah lungsau in in khawh an I zuam.\nGroup (4) Holhtheihlo kong ahcun an duh poh in um cio ko hna seh a timi hruaitu\nAcheukhat hruaitu cu Jericoh lam i mifir nih an thah hrulhmi phungbia cawnpiaktu le Farasi hna nih an lanh taak bantuk khan zankhuadei holhtheihlo i lih i a tur zong ah chimrel ai tim lomi, kan ram hi Baibal lo ning i an kal cuahmah ko zongah a poi ah a chia lomi, holhtheihlo timi hi a dik hnga maw dik lo hme ti zong theih ai tim lomi, kan Khrihfabu hi a ngan a dam maw dam lo hme ti zong theih an tim lomi an si.\nGroup (5) Holhtheihlo a domi hruaitu\nHi group mi hna nihcun Greek Baibal ah holhtheihlo timi biafang a um lo kha an hmuh. Greek Baibal cu mirang holh in an leh cio tikah King James nih “theihlo (unknown)” timi biafang hi a chap i cu thawk cun holhtheihlo timi hi King James Baibal ah a hung um ti kha an lung a piang. Pentecostal Khrihfa hna nih holhtheihlo cu Baibal ah a um taktakmi ah an ruah i tinco khawh an i zuam nain an tinco lo caah anmah nih lih in an chim i cucu holhtheihlo asi tiah an ti kha an lung a piang. Cucaah hi group minung hna nihcun mi mihmai zoh lo in chun he zan he an doh. Biatak an ttanh i lih an doh. Asinain lih a zul cangmi hna nih an duh lo. Asinain an doh chih.\n"၅၉(စ)ဆိုင်ရာဆွေးနွေးချက်တွင် အချက်အလက်အမှားများထပ်မံပါဝင်"ဒေါ်အောင်ဆန်းစုကြည်ကို သမ္မတဖြစ်ခွင့်ဆုံးရှုံးစေခဲ့သည့် ပုဒ်မ ၅၉(စ)ကို မပြင်သင့်ကြောင်း ဆွေးနွေးရာတွင် ထိုပုဒ်မမှာ ဗိုလ်ချုပ်အောင်ဆန်းကိုယ်တိုင်ရေးဆွဲခဲ့သည်ဆိုသော အချက်အလက်အမှားများကို တိုင်းရင်းသားစည်းလုံးညီညွတ်ရေးပါတီမှ အမျိုးသားလွှတ်တော်ကိုယ်စားလှယ် ဦးဂျေယောဝူက ထည့်သွင်းဆွေးနွေးခဲ့ခြင်းဖြစ်သည်။ဉာဏ်လှိုင်လင်း/Myanmar Now\nPosted by Myanmar Now on Friday, February 28, 2020


Tuzan Ah Kachinram I Sac Ralhrang Sakhan Pawngah Hriamngan 20leng An Kah\nMain Editor July 11, 2021 Leave a Comment on Tuzan Ah Kachinram I Sac Ralhrang Sakhan Pawngah Hriamngan 20leng An Kah\nKachin ramkulh Winemaw peng Aungmay(1) khuapawng ah July11 zan sml.8:10 hrawng ah ralhrang hna um nak sakhan pawng ah hriamngan le hriamhme thawng theih asi.\nRalhrang sakhan pawng I hriamngan thawng le meithal thawng cu thang tak tak in theih asi caah khuami hna cu hna cu an lau tuk tiah khua mi pakhat nih achim. Methal hme thawng hi cu voi tam ngai athang I hriam ngan thawng hi voi 20 leng cu asi lai, tiah khuami pakhat nih the 74 media sinah achim.\nAtu I hriamngan le meithal kah thawng cu minutes 20 hrawng rau asi. Winemaw Peng Shwenyaungpin khua I Khah Mah Yah. 321 um hmun ah hin July ni 8 ah khan KIA nih an rak kah cang hna. Source; the 74 media Thawngpang dang relchap…Kachin Le Sagaing Kahdohnak Ah SAC Ralhrang A Thi An Tam Bak Cang: Kachin ramkulh le sagaing ramtthen chung i ni 5 chung kahdohnak ah sac ralhrang lei in minung 180 leng an thi, tiah katha-pdf nih thawngpang an chuah.\nKachin ramkulh, shweku peng le sagaing ramtthen, katha peng ah july 5 thawk kia-pdf (kathar) i bawm in in sac ralhrang an doh hna i, ralhrang 180 leng an thih hi a si. KIA brigade no. 8 tang ah a ummi battalion no. 5 hruainak in pdf nih sac ralhrang battalion no.304 le 309 cu july 5 thawk in myohlah khua pawng ah an kah hna.\nJuly 5 kahdohnak ah sac ralhrang 10 hrawng an thi. A thaizing july 6 ah koh kwai timi tiva ah sac ralhrang tilawng pahnih tichung ah pil lak in kia-pdf nih rpg in an kah i, ralhrang 60 hrawng an thi.\nJuly 7 ah kia-pdf nih sac ralhrang pawl voi 4 tiang landmine in an puah hna i, sac ralhrang bawi pakhat telh in minung 30 hrwang an thi tthan. July 9 ah sac ralhrang nih fighter jet le kee ralkap hmang in kia-pdf cu an kal hnawh tthan i, kahdohnak a fak ngaingai. July 9 kahdohnak ah sac ralhrang 50 nak tlawm lo an thi i, a dang 70 hrawng hliamhma an pu hna. Katha-pdf nih thawngpang an chuah ning in july 5 in aa thawkmi kahdohnak ah sac ralhrang lei in minung 180 leng an thi tiah an langhter. Kap hnih kahdohnak ah kia-pdf lei in minung pathum an thi i, a dang minung 3 an tlau, tiah pdf he aa naihniammi khuami pakhat nih myanmar now ah a chim. Source; The Chin Journal\nKachin Le Sagaing Kahdohnak Ah SAC Ralhrang A Thi An Tam Bak Cang →\n← KIA Nih Palek Motor Voi 2 Bomb An Puah Hna


Nau Ta Bik Aa Thim Tihmi Iang Len Sung Sak Mi Hi Rak Ngai Ve A Thiam Bak Ko - Khuaruah Har News\nNau Ta Bik Aa Thim Tihmi Iang Len Sung Sak Mi Hi Rak Ngai Ve A Thiam Bak Ko\nPathian dawtnak thawngin nikhat hnu nikhat in kan Lai miphun zawng bia le hla ah kan thangcho chin lengmang ve. Tu ahcun Mizo kan unau le kawl miphun sin hmanh ah kan mithmai a hung tlang tluahmah ve cang.\nKan Lai mi chungin Pathian hla bak a sa mi minung tampi kan ngei hna i mah hna chung ahcun nungak Iang Len Sung hi Pathian nih a hman bak tiah ka hmuh mi mipakhat a si. A pumrua leng in a aw a kua i hlasang taktak tiang a sa kho bak ve mi a si.\nHlasak thiam Iang Len Sung nih Nau Ta Bik Aa Thim timi Christmas hla a sak mi cu a thiam ti hlei in chim awk dang a um ti lo. Hi nu hi cu kan Lai nu Pathian hlasa ahcun a thiam bik ko rua, minung cu uar mi le thiam tihmi ngeih cio a si caah hi ti ka vun ti tik ah hin cheukhat caah cun a thiam lo zong a si kho thiam mi si.\nNungak Iang Len Sung nih vawi dang zawng ah a hlasak nak tampi a timesline a rak post cang ko nain tutan bantuk i a hlasak nak ah a thiam hi a um rih rua lo ti awk khin a um. Tu lio cu kan theih dih cio bang in Christmas hna kan vun naih thluahmah cang, mah caahcun thazang lak nak ah rak ngai ve hrimhrim.\nKan Lai nu Pathian hla sak thiam tampi lak ah Iang Len Sung hi uar arak um bik ko. Iang Len Nau Ta Bik Aa Thim tihmi hla a sak mi cu a thiam bak ko. A tang ah hin tuni a hlasak nak video cu ka chiah chih na duh ahcun rak zoh chih ve hmanh a thiam bak ko.\nChin Thawngpang Pathian Kong Video\nAung La N Sang Le De Ridder An Ni Thong Tthan Ding Ni Le Thla Ai Fiang Cang\nZualko: Mizei Ti Theih Lo Mipakhat Ralkap Mawtaw In A Pah I A Nunnak A Liam\nZualko: Covid-19 Ruang Ah Kawlram Le Mizoram Ramri Duty Nak Ah Upa Lalpianvula A Nunnak A Liam Tthan\nNu Pakhat Cu A Vapa Nih Toilet Feet 3 Chungah Kum 1 Chung A Khumh Mi Cu Women Welfare Nih An Va Hmuh\nMay Than Nu sinin phaisa ting 40 leiba cawh dingmi angeihnak kong aphuangtu Rhota\nTing 385 man Lexus motor he surprise atawngtu Myanmar Idol zuamtu Tan Khun Kyaw\nA fanu cu phone chungin hnahnawhnak arak pe lengmangtu cu Khin Hlaing nih tazacuai atimh cang


Update A Poi Tuk Ee. Khuarthar Bomb Puahnak Ah Minung Pakhat A Thi - Chin Eleven News\nNihin zaanlei Hakha Khuathar, GTI phakhlan bomb puahnak ah tlangval pakhat a nunnak a liam, tiah thawng kan theih. Tlangval pakhat a nunnak a liam pin ah a dang minung pakhat zong hliamhma fak ngaiin a tuar.\nKhuathar bomb a puah lio ah Pa-La-Ka sang uknak zung hmai zong ah bomb voi khat a puak ve, tiah! Credit: The Chin Journal\nRelchih dingmi: US Navy Seals nih Osma Binladen an rak thah ahkhan, a ruak cu Rili ah a rannak in an rak phum. Vawlei ah Osbama Binladen thlan timi um lo ding in an rak tuah.\nMin Aung Hlaing zong hi thah a si ve tik ahcun a ruak cu rili ah hlawnh ve a ttha bik lai. Kawlram hrim ah Min Aung Hlaing tlan timi a um lo ding a biapi. Cubantuk ideology he a von ipeh ngaimi ah, Chin Media’s aa timi hna nan rian nganbik cu:\nCucaah, tulio caan cu party le party karlak politics a si lo i, nunnak in ralhrang dohnak politics a si caah, nunnak a thapmi hna kan Mino a hnawrsuan dingmi minung paoh hrial caan an si. Tuanbia ngeilo minung ah caanter ding an si. Credit: Zasang Cinzah\nChim Miphun Media Ngan Deuh Aa Timi Nih Theih Bak Dingmi


US Laimi Ca Bakah A Si! A Tha Kho Tuk E! VIDEO – Chin 11 News\nUS Laimi Ca Bakah A Si! A Tha Kho Tuk E! VIDEO\nPosted By: victor victor September 22, 2020\nKhah US ummi hna caah Video ttha tuk mi a rak chuak tthan cang, Hi bantuk in thil ttha midang caah a tuah tawn tu hna hi uar an um kho taktak an caan tet lakah hi bantuk Video hna an vuh tuah kho i a sunglawi bak ko. Tutan video kan zoh tti dingmi hi USA ummi nih cun nan herh bak ko lai. Atanglei bik ah LINK a um lai, mah LINK cu na click lai i Video a rak langh ter lai.\nUS ram mi Citizen asi cangmi hna nih Voter registration i tuah cio dingin kan in sawm hna. Voter registration i tuahning a dotdot in powerpoint slide in mah ka hin zoh khawh asi. A ttha kho taktak LINK kan ciah mi hi hmet law rak zoh ve hrimhrim ka thu an soi\nHi kong hi theih a herh taktakmi a si. Video a tanglei ah a um lai i tha tein zoh law fiang tein na theih lai. US ram i aummi Chinmi ca hrim hrim ah lai holh tein theih a herh tak takmi video a si. Video link tanglei ah aum lai rak zoh ve tuah hlawk nak tampi nahmuh lai zumh bu tein siaherh nak he ka share chin mi asi ka lawm!.\nVideo hi ka hin zoh. LINK hi hmet law.\nUSA Voters' registration Instruction – in Chin Language\nUS ram mi Citizen asi cangmi hna nih Voter registration i tuah cio dingin kan in sawm hna. Voter registration i tuahning a dotdot in powerpoint slide in mah ka hin zoh khawh asi.\nPosted by Chin Community of Indiana on Sunday, 20 September 2020


ICJ ah Suu Kyi bia chimh mi pawl. Mi tampi nih an soisel cang – Thechinlungnews\nICJ ah Suu Kyi bia chimh mi pawl. Mi tampi nih an soisel cang\nKum 20 chung lengah chuak kho lo in Tatmadaw nih a tuah, thah tiang an duh, cu lawng si lo in a pasal he um tti kho lo in an tuah, natein atu cu mah bantuk atuah tu pawl caah ICJ ah a dir hoi, Zeitluk in dah Dawh Suu Kyi hi zaangfah a si. Mah bantuk in ram caah harnak a tong mi hi a tam tuk lai lo.\nICJ ah a bia chimh mi pawl cu- ICJ pawl hna cu rakhine ram ah fakpi in buainak a chuak lo nak ding ah bia cei ding in a sawm hna. ARSA nih Myanmar cozah fakpi in an kap hmasa hna i, Myanmar an doh ruangah ralkap pawl nih an let ve hna. Rohingya cungah ralkap thil tuah mi hi Genocide a si lo ati. Rakhine ram hi fakpi in hmailei a kal khawhnak caah rian kan ttuan lio, ARSA pawl cungah thil thalo a tuah tu ralkap pawl hna cu cozah nih a hremhna. Kan mah civil mi pawl i rawl khawhnak lam a um lo.\nMah bantuk in thil thalo a tuah tu hna cu Court Martial nih action a la. Natein an chuah than hna. Hi ruangah ralkap pawl thil tuah cu fakpi in soisel a si. Ralkap nih Rohingya pawl cungah thil thalo a tuah tu hna cu hlethlainak an tuah cang i atu zong an tuah lio a si. Kan nih nih cun ram caah thil tha kan tuah i, federal ram ser kan nih timh. Pyidaungsau hluttaw ah phunlam ser thannak rian an ttuan lio. Mi tampi nih myanmar ralkap an sual ning le a cungah thil an tuah ning vialte a theih dih ko, natein mah bantuk in a theih ko bu in ICJ ah Tatmadaw a dirkam mi cu a poi tak tak an ti cang\nBe the first to comment on "ICJ ah Suu Kyi bia chimh mi pawl. Mi tampi nih an soisel cang"


US caah thinphang dai lo si cang Joe Biden nih zeihmanh a chim ngam rih lo – Chin World News Evening\nNorth Korea-North Korea President Kim Jong Un nih an party tonbiaruahnak (meeting) an ngeih lioah an ram caah ralngan bikmi cu US hi a si tiah a chim i, Nuclear ralthuam zong an ram nih a ser ṭhan dingin timtuahnak an ngei ṭhan tiah a chim chap fawn.\nNaite ahkhan US President caah thimmi Joe Biden nih Kim Jong Un cu soiselnak bia a chim i hi ruangah Kim Jong Un nih atu bantukin bia a chimnak hi a si lai ti zumh a si. Naite i meeting an ṭhut lioah khan Kim Jong Un nih an ram nih Foreign political activity dangdang biapi a chiahnak le anmah nih Nuclear ralthuam zong zoh ṭhan dingin an chim tiah Korean Central News Agency nih cun a taar.\n“US ahhin ahopaoh nih uk sehlaw, US nih North Korea a zoh ning cu a dang hlei lai lo. Cu ruangah US hi kan ram caah ral ngan bik pakhat a si i, Nuclear ralthuam zong kan ser ṭhan thluahmah lai,”tiah Kim Jong Un nih cun a chim.\nMulti-warhead missile, underwater-launched nuclear missiles, Solid-fueled long-range missiles le Spy satellites i cawlcanghning zong meeting ahhin an iruah caih chih hna ti a si. Kim Jong Un biachimmi zong atu tiang cu US nih a let rih lo i Biden Campaign biaphuangtu nih hi konglam an halnak hi lehnak a tuah rih hna lo. North Korea nih nuclear ralthuam 6o a ngeih.


Dawt Hlei Tlem nih Naomi hla Live Bak in a van Phomh Cang – Salai Kawltu\nDawt Hlei Tlem nih Naomi hla Live Bak in a van Phomh Cang\nKum 9 te lawng a simi kan fanu/kan farnu Dawt Hlei Tlem hi hlasak a rak thiam hrim ko. A aw hi a mak kho tuk. Mah tluk lawmmam i aw that i aw tuah thiam cu dah! Hi nu te hi hlasakthiam tak tak ah aa chuah cang i hmailei zong ah thazaang petu tha a ngeih peng ahcun minthang i ichuahnak lam tampi a ngei tiah ka ruah. Tutan ah Naomi nih a rak sakmi hla a van phomh ve tikah a thiam kho tak tak hoi. Naomi Par Tha Sung nih ‘Ka mitthli’ timi hla a sakmi cu Dawt Hlei Tlem nih hin Live bak in Malaysia biakinn ah a van phomh. Video a tanglei bik ah a um lai.\nKum 9 te lawng a simi Dawt Hlei Tlem hmanthlak.\nHlasak a thiam kho tuk. A mui zong aa dawh.\nKum 9 te lawng a si nain hitluk aw that khawh cu a mak ko. Pathian nih damnak pe se law hmailei pi tiang hlasak lei ah biatak tein kal se law ti duhnak nganpi ka ngei. A mui zong aa dawh i hlasak zong a thiam. Amah kum thi ahcun chin mi lak ah hlasakthiambik a si men lai. Naomi hla a saknak cu a tangleibik ah a um lai.\nA karlak ah capar kan van langhter chih lai aw. Bethsy nih Love Song Sual le Sual lo Kong a Phuannak kong hi na rel bal maw?\nBethsy nih Love Song Sual le Sual lo Kong a Phuannak kong hi na rel bal maw?\nBethsy hi zohchun awk tlak hlasakthiam tak tak pakhat cu a si. A nun hi aa dawh tuk hringhrnang. Naite Pasal a ngeihnak zong ah Pathian nih a cawisan ti u si law kan palh lem lai lo. Lai mi zong nih kan buaipi ngaimi cu Love Song kong hi a si. Love Song sak hi Sual a si maw? A poi maw? ti hi mi tampi biahalnak a si tawn. Hlasakthiam Bethsy zong nih hi kong ah fiang pup in a langhter ko. Love Song sak i sual a si maw? A poi maw poi lo tiah biahalnak cu tha tak tak in a leh khawh. Nang zeitin dah na ruah ve? Na cohlang kho lai maw?\nBethsy nih cun hi ti hin lehnak a tuah ‘Keimah ahcun Love Song satu nih Love Song a sak cun an duhthimnak a si. A Love khi a sualnak pakhat hmanh a um lo. An duh cun an sak khawh. Asinain keimah ahcun van ti ning law….\nPathian ngeitu ka si cang caah le Pathian nih a ka dawtnak chim cawk lo vialte hi kaa fian tuk tikah Amah thangthat lo kho lo ka si cang. Cucaah Love Song sak aa manhmi ka si lo i Pathian le a ram caah nun pumpaluk ipe dingin ka duh le a si ko. ( a peh rihmi cu..)\n‘Love Song a sami an um cun rak sa ko hna seh sualnak a si hlei lo. Asinain thil pakhat keimah ah ka experience mi hi chim cu ka duh. Love Song biatak te i ka ngaih caan hi a um tawn ko. Cu lio ahcun…Love Song tam deuh ka ngaih deuh paoh khin.. ipheh lo tein ka thlarau nun hi a niam deuh hrim hrim ko. Keimah hi zumhnak kong ah ka niam deuh hrim hrim.\nCucaah Pathian hla tam deuh ka ngaih deuh paoh ah ka nun hi a cawm deuh hrim hrim. Zumhnak lei ah sang deuh ah a ka chiah deuh ko. Cutikah keimah nih theidan khawhnak ka ngei ko.’ tiah biahalnak cu a leh.\nKum 9 te lawng a simi Dawt Hlei Tlem nih Naomi hla a saknak video cu a tanglei ah a um lai.\nTutan ah Naomi nih a rak sakmi hla a van phomh ve tikah a thiam kho tak tak hoi. Naomi Par Tha Sung nih ‘Ka mitthli’ timi hla a sakmi cu Dawt Hlei Tlem nih hin Live bak in Malaysia biakinn ah a van phomh. Video a tanglei ah a um lai.\nDawt Hlei Tlem nih Naomi hia a saknak video. A thiam khawh ning hi. Hi video hi pumhnak tuah lio i a sakmi a si. Live a si bantuk in video zong hi a fiang lo i a aw zong hi a fiang lo. Asinain hlasakthiam a si nak a aw tuah cu a tlau hlei lo a thiam kho tak tak si.\nDawt Hlei Tlem nih Mirang hla a saknak hi teh na zoh bal maw? Miphun dang pawl an lau ko hi teh.\nYou Raise me up ti bak a van sak ciamam cu miphun dang vialte cu an lau kho tak tak. A aw hi a rak tha tuk.\nVideo Credit: Lai Kam Thang\nPrevious Post:US President Donald Trump nih US ram Pemnak (immigration plan) a Phuan Cang\nNext Post:Ralhang Misual Osama Bin Laden nih Sheffield United £3million bak tangka a Bawmh Hna


Chuncung Lonh Falam lei Hrawng in CDF Hakha Le SAC Ralkap An I Kap – Buanchukcho\nChuncung Lonh Falam lei Hrawng in CDF Hakha Le SAC Ralkap An I Kap\nMay 16, 2021 admin BREAKING NEWS 0\nBreakingNews: Chuncung Lonh Falam lei Hrawng in Meithal Puah Thawng le Bomb Puah Thawng a Thang Len.Falam lei in Chungcung phakhlan hrawng hmunhma in meithal kah thawng le bomb puah thawng pawl pehzul in a thang cuahmah.Hakha lei in Chuncung phak hlan zong ah SAC ralkap an um. Mah ralkap hi nihin chun sml. 12:00 hrawng ah Hakha in motor 2 in aa thawhmi ralkap pawl an si kho.Credit:The Chin Journal\nNihin zaanlei sml. 6:00 hrawng ah Kanpetlet khua ah SAC ralhrang nih Helicopter in ralkap thazaang chapnak voi 4 an rak tuah, taih Kanpetlet khuami hna sin in kan theih. “Nihin zaanlei ah Helicopter in voi 4 ralkap thazaang an rak chap. Kanpetlet i Myanmar Economic Bank, Palik zung le a khua dihlak hi CDF nih an control cang nain helicopter in ralkap le ralhriam pawl an ral chap i atu cu khuachung ah mi an um ti hna lo,” tiah a cunglei Kanpetlet khuami nih a chim.\nNihin chun ah CDF-Kanpetlet nih cathanh an chuah i khuachung certual le bank kiangkap tibantuk ah minung chawhvah len lo ding in ralrin an pek hna. Cun, zinglei sml. 8:00 in chun 12:00 karlak lawng ah a herhaimi thilri cawknak nan tuah lai, tiah thawng an thanh. The Chin Journal\nBreaking News : Falam In Ralhrang Motor Pa Sarih Nih CDF A Fuh Cuahmah Hna\nA Fak Tuk E : Chin Pa Pakhat A Chuak Thiam Mi Pakhat Cu Meithal Kahnak in a Nunnak A Liam


Kan Unau Mizo Le Assam Cu India Le China Bak An Si Ko Cang - News and Media\nKan Unau Mizo Le Assam Cu India Le China Bak An Si Ko Cang\nJuly 2, 2021 admin MYANMAR 0\nKhah! Kan unau mizo police pawl an ral a ṭha kho taktak. Assam he ramri ah an buai ṭhan cnag. CungleiCozah tu nih hin an ral a chia deuh mi alo. Duty polce pawl cu uar an um bak. Kan hnulei in khan an buai ngai cnag. An i kah deng, Tu zong bi atak tein an i nam ṭhan. Tu hi an buainak a snag chin lengmang. Thaizing kip thawngpang dang a um rih lai. Kan rak langhter ṭhan lai. Atanglei bik ah video a um.\nA dang relchap.Siaremlo in a ka chiatu Lai/Chin thawngzamh cheukhat: “Minung hi mizei hmanh a mah lawng in a nung kho le khusa kho kan um loh” ti hi al awk a ṭha lomi a si. Cubantuk ṭhiamṭhiam in zeibantuk thil hmanh hi ruang ngeilo in a chuakmi an um loh. Zil le Mai hmanh anmah le an ruang teah an tlai. Chim duhmi cu, zeibantuk thil paoh hi kan tuah tikah tuah duhnak ruang le tuah hnawhchan kan ngei.\nLai thawngzamh cheukhat (a bik in phung ning in thawngzamhnak nawl a ngeimi) hna nih mah holh le ca tein thawngzamh khawh a si komi miphun dang Kawl tbk ca in mah miphun hna sin ah thawng kan zamh tawnmi hi cu ruah deuh a hau ko lo maw! Kawl pawl nih rak thei in rak hngal ve hna seh ti kan duh ahcun Kawl holh le ca a hmangmi hna si ah va ṭial/zamh ve ding khi a si ko hnga…\nKawl can in na kan ṭial piak i mitampi nih cun kan thei kho ti loh hi teh. Kan miphun le ca a kan eitu le tlautertu hi miphun dang siloin kan mah miphun lila ka si cuahmah ko cang lo maw! Laica tein na kan ṭialpiak hnu ah miphun dang ca in na van kan ṭialpiak ṭhan ahcun cucu lawmh a ummi le a si hnga. Miphun tampi holh/ca in thawng zamh khawh hi a ṭha i kan in lawmh, upat fawn hna.\nNain, kan mah miphun chung thawngzamhnak ah miphun dang ca lawngte in thawng nan kan zamh hnawhmi hi cu ruah deuh a hau lo maw… Faak deuh in chim ahcun, “Uico Saphaw ṭam kan hluan”.Miphun kan ṭanh e, miphun le ram caah thih ka ngamh e…tiah kan kaa nih a chim lio ah kan tuahsernak cheukhat in kan miphun le ca kan zuar ṭung ahcun, cu kan chimmi cu zeidah a ṭhahnem!\nNawlnak: Kan Chin ram ah thawngzamh lian deuh kan in ngeihmi hna nih miphun dang CA in thawng kan zamh piak hram ti hlah u (Laica in nan ṭial hmasa ṭunglo ahcun). Ref. Hrang Lian Cung. VIDEO\nNithum Chungah Covid – 19 Minung 12 An Hmu Hna\nPolice Forces Tampi An Lungre A Thei Tuk\nUS Marine Ttuan Lio Mi Kan Ramah A Tlung I Ral An Do Cuahmah Mi A Hodah Si?


Lungthli Tum: A Mual Pho Hnu In Vawleicung A Hung Lar Mi Tawk Tha Kim Kardashian\nA Mual Pho Hnu In Vawleicung A Hung Lar Mi Tawk Tha Kim Kardashian\nKim Kardashian hi mirangholh in chuahmi Mekazine le newspaper a rel pah mi nih cun kan theih dih men lai. Kan nih UK ah cun newspaper le mekazine pawl nih Kim a hmanthlak an chiah lo ah cun an manh lo ngai ti a si. Mekazine kip ah a hmanthlak hmuh khawh a si. A kal nak kip ah reporters pawl nih an dawi i hman an thlak. A pumrua le a tawk that ning cu Lailei holh in chim ah cun number 8 pungsan bak a si ko.\nA nih hi a mui ai dawh,a pum rua a tha nain 2007 hlan ah cun a rak lar tuk lem lo. Nain,a tlangval thing Ray J nih 2003 ah nupa sualnak an rak tuah lio video(sex tape) cu 2007 ah Vivid Entertainment website ah a hung tar hnu in vawlei pi theih mi ah a hung cang.\nA nih hi taklawng in hmanthlak zong a tih lo, a va pa Kanye West zong nih a taklawng a um nak hmanthlak hna Twitter ah a thlah ve leng mang ko.\nAva pa Kanye West he!\nKim cu va pathum ai thleng cang. Damon Thomas he 2000-2004 tiang an ni um, Kris Humphries he 20011-13, Kayne West he tutiang an ni um rih. Danmon Thomas he an ni um lio 2003 ah a mualpho nak 'sex tap' kha Ray J he an rak tuah mi a si, Kris Humphries he an ni um lio 2012 ah a tu a va pa Kanye West nih fa a rak pawi ter ve. Hika Kim Kardashian ah a facebook len khawh a si. Tuhi kum 34 a si i fanu pakhat a ngei.\nPosted by Lungthli Tum at 15:22


Kan miphun luatnak a duhmi le Min Aung Hlaing uknak hrawh na duh maw — Chin Miphun Tlangau\nAugust 2, 2021 Salai Ephraim CHIN 0\nRal tei a duhmi nih CDF dirpi le hmaizah a herh!CNF le CDF hi atu lioah Chin miphun nih kan ralkap an si. Kan miphun luatnak a duhmi le Min Aung Hlaing uknak hrawh a duhmi poh nih CNF/CDF le PDF hi kan dirpi ding le an nawl kan ngaih hna ding a si ko. AA nih Rakhine mi pawl kha covid lio si le leng ah chuak hlah uh a ti hna le mipi nih an ngaih bak.\nCNF/CDF nih a herh an ti le curfew an chuah lai. A herh an ti can ah mipi kha cutin khatin um uh an kan ti lai.Ral tei a duhmi nih cucu kan zulh a hau.Kawl rallokap vial ttih ngang i CDF vial zeirello/ngamh ngang zong hi thilsining a si lo.Kan philh lo dingmi cu nihin hi ramchung ralpi (civil war) kan thawh lio a si. Kan miphun dothlennak mei alh a fah lingcing a si.\nCucaah ‘nawlpeknak pakhat (under one command and control) tangah um dih a herh lio can a si. Democracy ee, human rights ee tiin, kan duh poh in chimrel mah-cang-ca-re in rak um caan a si lo.Hi dothennak ah naa/kaa tel ve lai maw? Naa/kaa tel lo ahcun dai tein rak um a hau. Hna rak hnawh bak lo a hau. Hnahnokmi cu chimhhrin a hau ko lai. (Uknak tha vial duh ngai tung i mah vial tindum tia zong thazang chuah duh lo zong a ngah lo).\nCDF/CNF nih ka nu ka pa, ka u ka nau, ka khuami, ka pastor, ka pengtlangmi an tlaih zongah ka zai lai lo timi lungput kan ngeih viar a hau. A tha bik in kan ralkap nih khua an khanmi le thil an tuahmi kha 100% kan pom khawh a hau ral tei a duh taktakmi kan si ko ahcun.Teinak ca ding ahcun a herh ahcun kan tuar cio hau. Kan lungput pipuam seh. Caan that lio le ramdaih lio can khuaruah in ruah dih awk a tha lo hih.Miphun ram kan hran lio fawh a si hih. Na ralkap CDF kha phunzai lo tein upat law bawm ko tuah. Cucu miphun le ram caah thiltha pakhat na tuah a si lai.


US MEDIA NGAN A SIMI CNN BAK NIH FIANG TAKTAK IN A LANGHTER CANG HIH – The Chinlung Post\nUS MEDIA NGAN A SIMI CNN BAK NIH FIANG TAKTAK IN A LANGHTER CANG HIH\nMarch 16, 2021 admin Kawlram 0\nUS media ngan CNN tialmi kan in hrawm hna, Myanmar Ralkap Nih Daitein Duhlonak Alanghtertu A Thah Cuahmah Ko Hna, Hi Kongah Na Theih A Herhmi Pawl Cu. (CNN) Feb 1 i, ralkap nih nawl an lak hnu in duhlonak langhternak cu ram chung hmunkip ah tuah a si peng ko rih. Thla khat le ca cheu a si ruangmang cang. Gen. MAH nawl peknak hmangin ralkap le palik nih cun daitein duhlonak a langhtertu mipi cu rampi pumpi cuul in an kah hna, tampi an tlaih hna i, an mui hmuh an si thai ti lo.\nHngakchia telhchih in a thimi hi 130 lenglo an si cang, tiah UN Human Rights office nih an chim. Cozah lutlai, journalists, activists le mipi an tlaihmi hna hi 2100 lenglo an si cang. Zan ko ah an tlaihmi hna an si. MAH nih Suu Kyi cu a tlaih i, State Admistration Council, timi cozah a dirh colh. Kum khat chung uknak ka lak, tiin thawng a thanh.\n𝐙𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐫𝐚𝐥𝐤𝐚𝐩 𝐧𝐢𝐡 𝐧𝐚𝐰𝐥 𝐚 𝐥𝐚𝐤? November 2020 general election ah vote a tomtom an fir i Suu Kyi party NLD buan an coter, tiah sual a puh hna caah nawl a lak hi a si. USDP cu tutan election ah an derthawmtuk i, president si khawh an i ruahchanmi an zanmang a tlam a tlin lo tikah, vote fir a um ko, ti tehte hi 10.5 million cases hrawng in kan langhter khawh, tiin ralkap nih an chim. A ngaingai tiah cun tehte pakhat hmanh an langhter khawhmi a um fawn lo. Vote firnak a um lo, tiin Election Commission nih a ti ve.\nTutan election hi Myanmar tuanbia chungah Democracy muisam kengin avoihnihnak election an tuah ceu a si. NLD le Suu Kyi nih kum 5 chung an pen ah cun Reform tuah ding ai fiang caah, tutan nawl an laknak a ruang hi vote ruang nakin, ram chungah ralkap nih nawlngeih an duh peng rih ca tu ah a si deuh” tiin mifimthiam pawl nih an chim.\n𝐌𝐲𝐚𝐧𝐦𝐚𝐫 𝐧𝐢𝐡 𝐳𝐞𝐢𝐫𝐮𝐚𝐧𝐠𝐚𝐡 𝐝𝐚𝐡 𝐝𝐮𝐡𝐥𝐨𝐧𝐚𝐤 𝐚 𝐥𝐚𝐧𝐠𝐡𝐞𝐫? Nai kum linga chung i politic kongah le economic kongah ram chungmi nih democracy a thawtnam an teh ve cang caah, tutan i democracy sungh than lai cu a ruah in an ruah khawh ve ti lo cah, mino thlu lo, thar thlulo in ram pumpi cuul in lam cungah nifatin an cuah nak hi a si. Uknak nawl hi civil kut ah kan ap than tu, tiin mipi nih ralkap pawl an hal hna. Nanmah hi tuanvo a ngeitu nan si. Suu Kyi le a dang civil hruaitu pawl kan chuahpiak u, tiin an duhnak an langhter.\nCun kum tampi chung an hmun le an ram ah mahtein i uk khawhnak nawl a halmi tlangcung miphun pawl zong nih ralkap nih an suaimi 2008 Constitution zong hrawh lawlaw dingin le Federal democracy phung dirh cang dingin an duhnak an langhter hna. Nifatin i duhlonak a langhtertu lakah hin mino tete ko hi a tambik an si zungzal. An nu le an pa, an pi le an pu hna nih an co bal lo mi democracy kha annih mino nih cun a thawtnam an vun teh manh cang caah, cu democracy vun sungh than lai cu a ruat an ruat kho hrim ti lo.\nTu lio hrawnghrang cu CDM ah hin a rang le vanzawng in an thuammi sibawi, bank riantuantu, sihni, cawngsaya, engineers le sehzung riantuan tu ko an tam. Mah le rian chuahtaak in duhlonak an langhter. Sibawi, bank, tlanglawng, khuabawi pawl ko hi ralkap nih an ngiar khun cang hna. Truck drivers, customs, bank agents le rili tilawng rian a tuantu hna tlaihkhih an ton tuk cang caah, ramdang in thilri a lutmi vialte zong ai din cang, tiah Frontier Myanmar nih a chim.\n𝐑𝐚𝐥𝐤𝐚𝐩 𝐧𝐢𝐡 𝐳𝐞𝐢𝐭𝐢𝐧𝐝𝐚𝐡 𝐥𝐞𝐡𝐫𝐮𝐥𝐡𝐧𝐚𝐤 𝐚 𝐭𝐮𝐚𝐡? Kan hnung zarh hnihthum chung kha cu ralkap nih biatakthlak in hriam a hman i, lampi kip cu miruak in an khat i thisen hi tidil bangin ai dil dih. Palik le ralkap kahmi kuanfang in i humhaaknak dingah, tiin mino tete nih cun plastic lutchin tete siseh, cun canphio in an tuahmi phaw cu an i hman hna. Daitein duhlonak a tuahtu le lamkam i a dir ko mi hna an cungah ralram lawngah hman tawnmi hriamnaam ngangan cu ralkap nih a hman hnawh hna, tiah Amnesty International nih an chim.\nRalram ah kuat dingin hisapmi ralkap pawl cu lampi cungah cun an hman hna. “Tutan i ralkap nih daitein duhlonak a langhtertu hna cung i tuksapur in hriamnaam nganngan a hman mi hi cu minung hawi cung i thatlonak tuahmi vialte lakah a sualhmabik a si lai dah” tiah UN special rapporteur Tom Andrews nih a chim. Zantim ah internet an phih riangmang i, cu an phih chungah cun inn khat hnu inn khat an luhhnawh hna, mipi cu an inn in an vung rawt hna.\nAn tlaihmi a tamdeuh cu an chungkhar le he zong pehtlaihnak an tuahter duh hna lo. Cu tikah zei an lawh, ti zong theih phaak an si ti hna lo. Nai hrawng i miruak 4 kha zantim i an tlaihmi hna an si. Pahnih le bang cu NLD official minung an si. An 4 ning tein in a nung in an tlaih ko hna nain, ruak in an khirh mi hna lawngte an si, tiah UN officials 2 nih an chim. NLD officials 2 cu thi lakin an hremmi hna an si, tiah chungkhar le activist group nih an chim.\nRalkap nih cun anmah lawng nih an onhmi media long hmanter an duh cang caah, media outlets 5 cu an phihpiak hna, journalists pawl an tlaih hna. US news agency caah duhlonak an langhtermi kong a chim lio ah ralkap nih The Associate Press journalist Thein Zaw cu an tlaih. “Amah le a rian te a tuanmi a si ko caah, hun kan chuahpiak u,” tiin the Press nih ralkap an nawl hna. Thah le nawn cu a khat cang ko nain, mino pawl cu a thongthong in duhlonak an langhter.\nJournalists pawl zong nih cun nunthaap bakin heh tiah livestream in thil a cangmi an zeih hna, capar an tial peng ko rih. Buaibainak a tuahtu duhlonak langhtertu pawl hi thiamthihtein dawh ka tawlrel ko rih hna cu. Police pawl nih a neem khawh chung neem in an tonghtham ko rih hna. A si khawh chungin fahpeknak um ko dingin nawl ka pek hna, tiin MAH nih Global New Light of Myanmar a ti salam rih. Myanmar Police Force nih hin kan democracy phung ning tein a riante a tuan ko. Nihin tiang i a cawlcanghnak hi ramdang he tahchunh ah cun ai ningtuk lehlam rih” tiin MAH nih a chim.\nS𝐮𝐮 𝐊𝐲𝐢 𝐭𝐚𝐡 𝐳𝐞𝐢𝐝𝐚𝐡 𝐚 𝐥𝐚𝐰𝐡? Suu Kyi hi caan khat te cu international democracy ICON bak ah chiah a rak si. Kum 15 chung ralkap nih a inn ah an erh hnu ah 2010 ah an chuah than i, kum 5 hnu i election ah bua a co mi cu Western cozah pawl zong nih chingchiahtlak teinak ah an chiahpiak bak ve. A tu hi Suu Kyi cu a hmuh (cases) 4 in taza an cuai lio pi a si. Saupi thong a tla than kho, a inn ah saupi erh a tong than kho, tinak a si. (1) Import le export kongah (2) ram chung kokek buainak tawlrelnak kongah (3) midang ning a thih, a lauter khotu capar chuah ruangah (4) telecommunications law a buar ruangah, tiin taza an cuai.\nCun, eihmur le rutreu an puh hoi rih. Zung a thut lio ah Suu Kyi nih hin suitlang le $600,000 hrawng eihmuarnak a tuah, tiah ralkap lei biachimtu Brig. Gen. Zaw Min Tun nih a chim. “A tu bantuk i eihmuar an puhmi hi an tawnchommi lawngte a si” tiah Suu Kyi a sihni nih a chim. Tlaih a si hnu cun Pi Suu cu mipi nih an hmu kho ti lo. President Win Myint zong cu case 4 in taza an cuai ve. NLD officials pawl cu tlaihkhih a tong na, a zam na, ti an si dih.\nNLD lawmakers hlun pawl an i fawkkhawm than hna i, civil cozah thar an vun dirh – Committee Representing Pyidaungsu Hluttaw (CRPH) tiin min an pek i, mipi aiawhtu cozah a si ko, tiah interntional nih namhnehpiak dingin thazaang a chuah lio pi a si. CPRT i acting leader Mahn Win Khaing Than nih cun ralkap uknak chan donghter hrimhrim dingin tutan cawlcanghnak (revolution) hi kan kalpi hrimhrim lai, tiah biakamnak a tuah.\n𝐔𝐍 𝐧𝐢𝐡 𝐳𝐞𝐢𝐝𝐚𝐡 𝐚 𝐭𝐮𝐚𝐡 𝐜𝐮𝐚𝐡𝐦𝐚𝐡? Ralkap kahdohnak kut chungin Myanmar mipi pawl humzual le tanpi dingah duhlonak langhtertu, acitivists le mipi hih heh tiah international community cu an nawl hna. Vawleicung ram tampi hi ralkap nawllak mi cu sual an phawt i, US le UK nih cun ralkap luban pawl cungah phihkharnak an tuah. EU cu zong nih a tuah ve i, ralkap le ai pehtlaimi riantuannak paohpaoh phihkhar an i tim. Kan hnung zarh ah khan UN Security Council i member 15 nih awkhat tein ralkap nawllakmi sual an phawtnak kong an langhter i, mipi cung fahnak na tuahmi ngol cang, tiin an duhnak an langhter.\nTutan thil a cangmi hi ralkap nawllaknak (coup) tiin min bunh piak lo ah a tha lai,” tiin China, Russia le Vietnam nih an chim. Asinain, cu biafang hmanpiak ko ah cun ralkap cung i nehhnu dantatnak tuah duh a si tikah, lam a phihtu thil a si te ding khi a si, tiah UN diplomats nih CNN ah an chim. China nih hin cun ralkap nawllaknak hi sual a phaw sitsai lo nain, UN Security Council members pawl aw khat tein bia kan chim hi a biapimi a si.\nHi Council nih bia kan chimmi hi Myanmar buainak a daihnak dingah santlai a si lai, tiah ruahchannak ka ngei” tiin UN Ambassador Zhang Jun nih a chim. Yangon ah a ummi China ngeihmi sehzung tutan i khangh a ton hnu le bang cun China a aw a vun hrang ngai cang. “Buaibainak vialte donghter cang, thatlonak a tuahtu pawl hi chimhring hna. Cun, Myanmar ah a ummi China company le kan minunng pawl an himnak dingah phung ningtein riantuan,” tiin Myanmar ah a ummi Chinese Embassy nih an ram nih a duhnak a langhter.\nBiaka lawng in ‘sual kan phawt’ hei ti tuktak vial lawng cu Myanmar mipi nih an i lungsi ti lo caah, hi nak in hmual a ngei deuhmi tuahsernak he cawlcang dingin an duhnak an langhter. UN Security Council nih kan mipi an i ruahchan ningin bia an chim lo” tiin Myanmar Ambassador to UN Kyaw Moe Tun nih CNN ah a chim. Duhlonak a langhtertu pawl nih ‘R2P’ timi catlang an i tlaih lulh hna. Vawlei cungah genocide, war crimes, miphun ningin thahnak, minung hawi thahnawnak, hei ti bantuk minung a bubu in thahnawnnak hi international community nih zeitik hmanh ah a zohsawh ti lai lo, tiin a langhtertu hi R2P phu hi an si.\nMyanmar sinah ral hriamnaam zorh ti lo dingin ram 31 aiawh in NGO group 137 nih UN Security Council sinah an duhnak an langhter. UN chungum ram vialte nih Myanmar ralkap uknak hi cozah pakhat bantuk in cohlanpiak hrimhrim lo dingin Tom Andrews nih a forh hna. Ralkap sin hriamnaam zuar ti lo dingin le ralkap bawi pawl le an ngeihmi company le Myanmar state emergency firm a si mi Myanmar Oil le Gas Enterprise pawl cung tiang zongah phihkharnak tuah viar dingin a sawm hna. Credit: Chelsea Bawi.\nDR. SASA LE KAWLRALKAP AN I PHOMH CANG, DR SASA ZONG AA SUM KHO TI LO\nA TTHA KHOTUK. CNA NIH HRIAMNAM A HERH DING MI PAWL


Matupi – Mindat Thawngpang - News and Media\nChin ramkulh Matupi in Mindat lei ah April 27, zaan motor ruun 77 a kalmi SAC ralkap hna nih lampi cung ummi khuate kip an thlok i mizapi ngeihmi thilri , Solar le mei-seh hna cu an i kalpi tiah theih a si. SAC ralkap hna cu nizaan April 29, zaan ah Mindat-Matupi lampi mengtung 77 ah zaan an riak i, nihin zinglei an chuah pah ah inn zuat satil Sia hna cu motor cungah an khin i an i kalpi hna tiah theih a si.\nMindat ah a kalmi SAC ralkap motor ruun hna hi a luancia thla ah Matupi a kalmi motor ruun an si, an chimning ah cun Covid runvennak si an chunhter hna. Cun Thaeboi sakhan caah minung thazaang a chap tiah kan thieh. Cu SAC ralkap hna nih cun Walantae(ဝလံတဲ) khuachung inn khat hnu inn khat lut in thilri an soksam dih pin ah thil mansung le thilri thami poh cu an i kalpi dih. Mei-seh le Solar hna zong an phongh i an i kalpi dih” tiah tualchung mi pakhat nih a chim. SAC ralkap hna cu khuachung ah an lut, innzuat satil Ar, Vok le Sia hna an i thah i an ei hna. Crd – TCP


TEINAK A HMUMI PAOH NIH TUAH HRIMHRIM DING – The Chinlung Post\nChin ram teinak hmumi party poh nih tuah hrimhrim ding. Thancho timi hi zeidah a si tiah i hal cio u silaw mi cheu nih fawizaang tein kan leh dingmi cu Lam, Mei le Ti , Inn thatha ngeih tiah kan ti lai. Mi cheu ve nih Fimnak lei ah Degree sangsang ngeih tiah kan ti hnga. Hi hna hi thanchonak muru taktak cu an si lo. Nihin kan Lairam ah Tidil, Lam, Ti, Mei le Inn thatha kan ngeih ruangah kan ram a thangcho bak ti awk a tha lo.\nUniversity pakhat ngeih ah a thangcho ngaimi ram ah i ruah awk kan tha lo.Ruah a herhmi cu “cu kan ngeihmi thilri pawl nih zeitluk in dah mipi a kan cawm ti le riantuan ding tah a kan pe maw,? ti hi ruah a herh. Ngeih le um tiang lawng a za lo.Siloah thancho kan timi cu zeidah a si, zeitindah kan tah lai ti cun, a tahfung hi Lam le sil an si lo.\nZeitindah mipi an nun i an i cawmken ning timi khin zoh a herh. A fawinak kan chim cun mi pakhat cio nih pawcawmnak lam an ngei maw, mipi riantuanmi zeizat dah an si ti khin kan zoh a herh hnga.USA ram kan zoh si cun an ram ah rian a tuanmi hna khi 2018 ah 155.76 million an si i kum hnih hnu 2020 ah 158.13 bak rian a tuanmi an si. Kum 2 chungah riantuanmi 2 million an kar.\nZeitik hmanhah US khi a thanchonak a tla ti awk a tha ti lo. Riantuan ding tamtuk a ngeih. Milu 331002651(2020) an um i a buaktlak in riantuanmi khi 54.60% an si, 64.70% tiang an phan bal. Chim duhmi cu an milu tam deuh cu caan hman te riantuanmi an si hna.Kawlram kan zoh ve si cun 2019 ah khan riantuanmi percentage khi 16.15% an si ti si (World Bank record). A sangbik hi 2010 ah si kaw 17.69% a rak phan.\nKawlram chung lakah kannih Laimi hrimhrim cu sifak bik kan si tikah rian ngei lo kan tamtuk rih ning Percentage hmanh in tuak awk kan tha lo. Kan Cozah zong nih rian kong ah report an pe bal lo. Nai ah kawlram cozah riantuan ning cuaithlai tu phu chim ning cun Lairam cu a niam taktak khi si. A thangcho lo bik ah um ko khah. Kawlram ah milu 54409800 kan um i 100 ah minung 16 lawng caan hman te rian a ngeimi le a tuanmi kan si.\nCucaah thancho kan timi cu rian tampi ser i cu rian cu rammi nih pawcawmnak ah hman khi a si. Zeiruang ah dah khi tluk kan Lairam a thangcho ve ko kan ti len nain ramdang, hmun dang nak in Ranking a niam zungzal ti cun mipi tuan ding rian poi a um lo cu.A kan hruaitu ve zong nih mipi caah rian ser piak si loin sianginn le tidil le lam le mei biapi ah an chiah. Zapi an tuan kho ti lo. Kawl deuh nih lu le ban an tlaih dih. Laimi thiamci an si hoi lo.\nCucaah atu cozah thar chuak mi nih cun zeibantuk Party nih teinak hmu ai kun hna, mipi nih tuan khawhmi rian tampi an chuahpi, an ser a herh. Cu hnu ah kan ram a thangcho lai i thancho dik timi cu a muisam kan hmuh lai. Atu kan ram athangcho kan ti len komi cu holh kho deuh le a zer deuhmi le cozah riantuan pawl ca lawng a si.\nChungkhar tam deuh voikhat meh ding voksa cawk duh ah mi pakhat nih nihnih in nithum hlawh a hlan a herh. Cu hmanh cu rian a um lo a tam. Kan ram kan sifah khi, catang kan ngeih lo lawng si lo tuan ding rian a um lo ruang ah si.Ramtha kan timi hna zong hi a tak cun an vawlei a that ruangah a si hlei lo, cozah nih rian tampi a ser piak hna. Minung kip nih anmah le thiammi rian an tuan dih.\nCucaah cun an ram ah sifak ei awk ngei lo ti an um tuk lo. Cozah nih rian a tuan khomi poh an duhmi a tuah ter hna, a bawmh hna. Loan a pek hna. Rian an tuan dih tikah khat lei ah rian a tuanmi kip nih cozah an bawmh lila than, Tax an pek dih.Cu bantuk cun tutan kan Lairam cozah thar chuakmi nih cun rian tampi kan tuah piak hna sehlaw rian a tuan kho poh nih tuan cio hna seh, ramdang Unau bawmh le zohkhenh ti zong a hau lai lo. Note: Keimah pumpak hmuh ning a si. Credit: Tluang Ceu Thang


Kawl Ralkap An Ni Chawh Sual Hawi Cang : Kawl Ralkap 50 Rual Hna Nih KIA Sakhan An Luh Hnawh Hna, Nain Anmah Tu Ceilak An Thi. – Chintanbo\nKawl ralkap hna nih cun, KIA sakhan cu nizan ah khan an luh hnawh ve hna i an kah hna tiah theih asi. sihmanhsehlaw, anni rauh bantuk in,KIA lei hi,an rak um lo i, KIA nih an rak kah ve tik hna ah cun, kawl ralkap hna cu, anmah tu ceilak an thi tiah theih an si.kha hlan ah khan cun, KIA lei nih an luh hnawh hmasa tawn hna i an ni kap tawn.\nA tu tan i an ni kah nak ah hin, kawl ralkap hna cu, minung 17 nih nun nak an hloh tiah,KIA Journal lei nih cun an chim i, minung 2 cu an tlaih chih hna tiah a langhter.Kawl ralkap hna nih hin, kachin ram kal ding hi an ttih tuk ve ko cang. (ttat zin hmu)a kal mi hna hi, an thih loah cun, an rank an kaiter hna i, sihmanhsehlaW a thi lo mi hi an um tuk lem lo tiah theih asi.\nHi an ni kah lio zawngah hin, KIA nih cun nan hriamnam kha chia u law, rak i pe u tiah an ti hna nain, an duh lo i,cheukhat cu an tli dih tiah KIA lei nih cun an chim. a tulio ah cun, KIA lei hi, tawngh awk an ttha bak lo i, an ramchung ah kawl ralkap an rak luh poh poh cu, KIA lei nih hin, an rak kah lengmang hna i an tei lengmang ko hna ti si.\nKIA Ralbawi pakhat chim nak ah cun,kan hriamnam a tthat tuk ruang zawng ah si lo i, pathian kan sin ah a um caah kan tei nak hna hi a si tiah a chim.Amen..KIA bawipa nih lam hruai ko hna seh.\nCredit : Kachin Journal News\nKa Nau Semuel Sang Hlun Thang Aw,Na Chan Tawi Tuk E.Kan Nin Siang Hrim Hrim Lo E.Na Nupi Le Fanau Hna Zei Tin Dah An Um Lai E.